open-index/open-wikipedia-markdown huggingface dataset:
മോഷൻ ഗ്രാഫിക്സ്

**മോഷൻ ഗ്രാഫിക്സ്** എന്നത് ആനിമേഷൻ അല്ലെങ്കിൽ വീഡിയോ സൃഷ്ടിക്കുന്നതിനായുള്ള  ദൃശ്യശകലങ്ങളാണ്. ഇതിൽ ചലന സാധുതയുള്ള സർഗാത്മക ചിത്രീകരണങ്ങൾ(moving illusions ) തയ്യാറാക്കി പൊതുവെ ആകർഷകമായ രീതിയിൽ ഓഡിയോയുമായി സമന്വയിപ്പിച്ച്  മൾട്ടിമീഡിയ പദ്ധതികൾക്കായി ഉപയോഗിച്ചു വരുന്നു. ഇത് സാധാരണയായി ഇലക്ട്രോണിക് മീഡിയകൾ വഴിയാണ് പ്രദർശിപ്പിക്കുന്നത്. ഏത് രൂപത്തിലാണുള്ളത് എന്ന് അധികം വ്യക്തമാക്കാതെ തന്നെ ഇടയ്ക്കിടെ മാറ്റം വരുത്തിക്കൊണ്ട് ഇരിക്കുന്നവയെയും പരമാവധി പൂർത്തിയായവയും തമ്മിൽ വേർതിരിച്ച് കാണിക്കുവാൻ ഈ പദം ഫലപ്രദമാണ്.  പരീക്ഷണാരൂപത്തിലുള്ള അല്ലെങ്കിൽ മുഴുവനാകാത്ത ആനിമേഷനെ മോഷൻ ഗ്രാഫിക്സ് എന്ന് വിളിക്കാമെങ്കിലും, ഈ പദം കൂടുതൽ വ്യക്തമായി സൂചിപ്പിക്കുന്നത് ആനിമേഷന്റെ വാണിജ്യപരമായ പ്രയോഗത്തെയും  വീഡിയോ, ഫിലിം, ടിവി, തുടങ്ങിയ  സംവേദനാത്മകമായ സംവിധാനങ്ങളെയുമാണ്.

മോഷൻ ഗ്രാഫിക്സ് കാഴ്ചക്കാരനുമായി ആശയവിനിമയം നടത്തുന്നതിനുള്ള മികച്ചൊരു മാർഗമാണ്, കൂടാതെ ഇത് കഥയ്ക്ക് ആഴം കൂട്ടുകയും ചെയ്യും.  സംഗീതത്തിനോടു ചേർത്ത് ഫലപ്രദമായ ഒരു പകർപ്പിലൂടെ കാഴ്ച്ചക്കാർക്ക്  സന്ദേശങ്ങൾ നൽകാനായി ഇത് ഉപയോഗിക്കുന്നത് ഫലപ്രദമാണ്. പരസ്യങ്ങൾ, ടെലിവിഷൻ ശീർഷക ശ്രേണി, എന്നിവയ്ക്കായി ഒരു ആശയം വിശദീകരിക്കാനും അവരുടെ സന്ദേശം ആശയവിനിമയം നടത്താൻ സഹായിക്കുന്ന ഒരു ഉൽപ്പന്ന വീഡിയോ പങ്കിടാനും അവർ ഇത് ഉപയോഗിക്കുന്നു.

ചലനസ്വഭാവത്തിലുള്ള കൃത്രമ മായാക്കാഴ്ച്ചയൊ ഡിജിറ്റൽ ചിത്രങ്ങളൊ ആയ കരട് രൂപമായി ഇവയെ നിർവചിക്കാം

## അവലംബം
 
വർഗ്ഗം:രൂപകൽപന
വർഗ്ഗം:ചലച്ചിത്ര, വീഡിയോ മേഖല
വർഗ്ഗം:ചിത്രീകരണം
വർഗ്ഗം:അനിമേഷൻ
മൗണ്ടൻ സീൻ വിത് ബ്രിഡ്ജസ്

ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച ഓയിൽ ഓൺ ഓക്ക് പാനൽ പെയിന്റിംഗാണ് **മൗണ്ടൻ സീൻ വിത് ബ്രിഡ്ജസ്**.

കൊളോണിലെ വാൾറഫ് – റിച്ചാർഡ്സ് മ്യൂസിയത്തിലാണ് ഈ പെയിന്റിംഗ് ഇപ്പോൾ സൂക്ഷിച്ചിരിക്കുന്നത്.

## അവലംബം

## പുറംകണ്ണികൾ
*The painting at the Web Gallery of Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ദേവ ബന്ദ നമ്മ

പുരന്ദരദാസൻ ശങ്കരാഭരണം രാഗത്തിൽ ചിട്ടപ്പെടുത്തിയ ഒരു കൃതിയാണ് **ദേവ ബന്ദ നമ്മ**. കന്നഡഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ദേവബന്ദ നമ്മ സ്വാമി ബന്ദാനോ   
ദേവര ദേശിഖാമണി ബന്ദനോ (ദേവ )
### ചരണം
ഉരഗശയനബന്ദ ഗരുഡഗമനബന്ദ   
നരഗൊലിദവബന്ദ നാരായണബന്ദ  (ദേവ )
 
മന്ദരോധര ബന്ദ മാ മനോഹരബന്ദ  
വൃന്ദാവനപതി ഗോവിന്ദബന്ദ  (ദേവ )
 
പൂതനീ സംഹരണബന്ദ പുരുഹൂതവന്ദ്യബന്ദ  
മാതുഹാന മതുഹിതാ ഗോവിന്ദബന്ദ  (ദേവ )
 
നക്രഹരനു ബന്ദ ചക്രധരനു ബന്ദ   
അക്രൂരഗോലിത ത്രിവിക്രമ ബന്ദനോ  (ദേവ )
 
പക്ഷിവാഹന ബന്ദ ലക്ഷ്മീരമണ ബന്ദ     
അക്ഷയഫലദ ലക്ഷ്മണാത്മജ ബന്ദ  (ദേവ )

ദശരഥബല ബന്ദ ദക്ഷമുഖ കാല ബന്ദ   
ദശവിധ രൂപ ബന്ദ സീതാസമേതാ ബന്ദ   (ദേവ )

നിഗമ ഗോചരബന്ദ നിത്യതൃപ്തനു ബന്ദ   
നഗെമുഖ പുരന്ദരവിഠല ബന്ദനോ  

## അവലംബം

## പുറത്തേക്കുള്ള കണ്ണികൾ
* പണ്ഡിറ്റ് ഉപേന്ദ്രഭട്ടിന്റെ ആലാപനം

വർഗ്ഗം:പുരന്ദരദാസൻ ചിട്ടപ്പെടുത്തിയ കൃതികൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കന്നഡ ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ബ്രിട്ടീഷ് ഇന്ത്യൻ ഓഷ്യൻ ടെറിട്ടറി

ആഫ്രിക്കയ്ക്കും ഇന്തോനേഷ്യയ്ക്കും ഇടയിൽ ഇന്ത്യൻ മഹാസമുദ്രത്തിലെ ചാഗോസ് ദ്വീപസമൂഹം ഉൾപ്പെടെ അറുപത് ഉഷ്ണമേഖലാ ദ്വീപുകൾ ഉൾക്കൊള്ളുന്ന കോളനി പ്രദേശമാണ് **ബ്രിട്ടീഷ് ഇന്ത്യൻ ഓഷ്യൻ ടെറിട്ടറി**. ഇന്ത്യൻ മഹാസമുദ്രത്തിലെ  55 ദ്വീപുകളും അടോലുകളും  അടങ്ങുന്ന ഒരു ദ്വീപസമൂഹമാണിത്. മധ്യ ഇന്ത്യൻ മഹാസമുദ്രത്തിൽ ആഫ്രിക്കയ്ക്കും ഇന്തോനേഷ്യയ്ക്കും ഇടയിലാണ് ഈ പ്രദേശം സ്ഥിതി ചെയ്യുന്നത്.

ബ്രിട്ടീഷ് ഇന്ത്യൻ ഓഷ്യൻ ടെറിട്ടറിന്റെ ചരിത്രം സങ്കീർണ്ണവും വിവാദപരവുമാണ്. 1960-കളിലും 1970-കളിലും അമേരിക്കൻ സൈനിക താവളത്തിന് വഴിയൊരുക്കുന്നതിനായി ബ്രിട്ടീഷ് സർക്കാർ തദ്ദേശീയരായ ചാഗോസിയൻ ജനതയെ ദ്വീപുകളിൽ നിന്ന് നിർബന്ധിതമായി പുറത്താക്കി. ബ്രിട്ടീഷ് ഇന്ത്യൻ ഓഷ്യൻ ടെറിട്ടറിയിൽ സിവിലിയൻ ജനസംഖ്യയില്ല. ഭരണം ബ്രിട്ടീഷ് സർക്കാരാണ് കീഴിലാണ്.

ബ്രിട്ടീഷ് ഇന്ത്യൻ ഓഷ്യൻ ടെറിട്ടറിയിലെ ഏറ്റവും അറിയപ്പെടുന്ന ദ്വീപുകളിലൊന്നായ ഡീഗോ ഗാർഷ്യ യുണൈറ്റഡ് സ്റ്റേറ്റ്സിന്റെ ഒരു പ്രധാന സൈനിക താവളമാണ്. ഡീഗോ ഗാർസിയ നേവൽ സപ്പോർട്ട് ഫെസിലിറ്റി എന്നറിയപ്പെടുന്ന ഈ സൈനിക താവളം ഈ മേഖലയിലെ യുഎസ് സൈനിക പ്രവർത്തനങ്ങൾക്ക് ഇന്ധനം നിറയ്ക്കുന്നതിനും മറ്റ് സൗകര്യത്തിനും ഉൾപ്പെടെ വിവിധ തന്ത്രപരമായ ആവശ്യങ്ങൾക്കായി ഉപയോഗിക്കുന്നു. ഈ പ്രദേശത്തിന്റെ പരമാധികാരം മൗറീഷ്യസും അവകാശപ്പെടുന്നുണ്ട്. ഇത് ഇരു രാജ്യങ്ങളും തമ്മിലുള്ള നയതന്ത്ര സംഘർഷങ്ങൾക്കും നിയമ തർക്കങ്ങൾക്കും കാരണമായി.

## അവലംബം


വർഗ്ഗം:ദ്വീപുകൾ
വർഗ്ഗം:കോളനിവാഴ്ച
ജംഇയ്യത്തുൽ ഉലമായെ ഹിന്ദ്

ദയൂബന്ദി പ്രസ്ഥാനത്തിന് കീഴിലായി 1919- നവംബറിൽ ആരംഭിച്ച ഒരു മുസ്‌ലിം സംഘടനയാണ് **ജംഇയ്യത്തുൽ ഉലമായെ ഹിന്ദ്.**  അബ്ദുൽ ബാരി ഫിറൻജി മഹലി, കിഫായതുല്ലാഹ് ദഹ്ലവി, മുഹമ്മദ് ഇബ്റാഹിം മിർ സിലാകോട്ടി, സനാഉല്ലാഹ് അമൃത്സരി തുടങ്ങിയ ദയൂബന്ദ് പണ്ഡിതരാണ് ജംഇയ്യത്തിന്റെ സ്ഥാപകനേതാക്കൾ.

ഇന്ത്യൻ നാഷണൽ കോൺഗ്രസ്സുമായി സഹകരിച്ചുകൊണ്ട് ഖിലാഫത്ത് പ്രസ്ഥാനത്തിൽ സജീവ പങ്കാളിയായിരുന്നു ജംഇയ്യത്ത്. ഉയർന്നുവന്ന വിഭജനവാദത്തെ എതിർത്ത സംഘടന, സംയോജിത ദേശീയതയാണ് വേണ്ടതെന്ന നിലപാട് സ്വീകരിച്ചു.  ഒരു വിഭാഗം വിഭജനത്തോട് അനുഭാവം പുലർത്തിക്കൊണ്ട് ജംഇയ്യത്തുൽ ഉലമായെ ഇസ്‌ലാം എന്ന പുതിയ സംഘമായി വിഭജിച്ചു പോയി.

കിഫായതുല്ലാഹ് ദഹ്ലവിയാണ് ജംഇയ്യത്തിന്റെ ഭരണഘടന തയ്യാറാക്കിയത്. നിലവിൽ വിവിധ സംസ്ഥാനങ്ങളിൽ വ്യാപിച്ചുകിടക്കുന്ന വലിയൊരു സംഘടനയാണ് ജംഇയ്യത്ത്. 2008-ലെ പിളർപ്പോടെ മഹ്‌മൂദ് മദനിയുടെയും അർഷദ് മദനിയുടെയും പേരുകളിൽ രണ്ട് സംഘങ്ങളായി ജംഇയ്യത്ത് പിരിഞ്ഞു. 

.

### സ്വാതന്ത്ര്യ പ്രസ്ഥാനത്തിൽ
1920 സെപ്റ്റംബർ 8-ന് ബ്രിട്ടീഷ് ഉല്പന്നങ്ങൾ ബഹിഷ്കരിച്ചുകൊണ്ട് തർക്കെ മവാലാത്ത് എന്ന പ്രമേയം പുറപ്പെടുവിച്ചു. നിസ്സഹകരണപ്രസ്ഥാനത്തെ മുസ്‌ലിംകൾക്കിടയിൽ എത്തിക്കാൻ ഈ പ്രമേയം വലിയ പങ്കുവഹിച്ചു.

## അവലംബം

### ഗ്രന്ഥസൂചി

* 
* 
* 
* 
* 
** Alternate edition: 
* 
* 
** Alternate edition: 
* 

## വായനക്കായി
* 
* 
* 
* 
* 
വർഗ്ഗം:ഇസ്ലാം മതം ഇന്ത്യയിൽ
കേരളഭാഷാവ്യാകരണം

1876 ൽ വൈക്കത്തു പാച്ചുമൂത്തത് എഴുതിയ വ്യാകരണ കൃതിയാണ് **കേരളഭാഷാവ്യാകരണം**.ചോദ്യോത്തര രീതിയിൽ എഴുതിയിരിക്കുന്ന ഈ  കൃതിയിൽ സംസ്‌കൃത രീതിയെ അവലംബിച്ചാണ് വ്യാകരണം രചിച്ചിരിക്കുന്നത്.8 അധ്യായങ്ങൾ അടങ്ങിയിരിക്കുന്നു. ചോദ്യോത്തരരൂപത്തിൽ രചിച്ച ആദ്യത്തെ മലയാള വ്യാകരണം ആണിത്.

## അവലംബം

വർഗ്ഗം:മലയാള വ്യാകരണ ഗ്രന്ഥങ്ങൾ
ശുദ്ധാനന്ദ ഭാരതി

ഒരു ഭാരതീയ തത്ത്വചിന്തകനും കവിയുമായിരുന്നു ശുദ്ധാനന്ദ ഭാരതി (11 മേയ് 1897 - 7 മാർച്ച് 1990). **കവി യോഗി മഹർഷി ഡോ. ശുദ്ധാനന്ദ ഭാരതി** എന്നാണ് ഇദ്ദേഹം അറിയപ്പെടുന്നത്. നിരവധി ഗ്രന്ഥങ്ങളുടെ രചയിതാവായ ശുദ്ധാനന്ദ ഭാരതി ആയിരത്തിൽപ്പരം കീർത്തനങ്ങൾ രചിച്ചിട്ടുണ്ട്. 
## ജീവിതരേഖ
1897 മേയ് 11 -ന് തമിഴ്നാട്ടിലെ ഒരു തെലുങ്ക് ബ്രാഹ്മണ കുടുംബത്തിൽ ജടാധര അയ്യരുടെയും കാമാക്ഷിയുടെയും മകനായി ശുദ്ധാനന്ദ ഭാരതി ജനിച്ചു. വെങ്കട സുബ്രഹ്മണ്യം എന്നായിരുന്നു കുട്ടിക്കാലത്തെ പേര്. അദ്ദേഹത്തിന് രണ്ട് മൂത്ത സഹോദരന്മാരും ഒരു മൂത്ത സഹോദരിയും ഉണ്ടായിരുന്നു. ചെറുപ്പത്തിലേ തന്നെ ആത്മീയതയിലേക്ക് ആർഷിക്കപ്പെട്ട വെങ്കട സുബ്രഹ്മണ്യം, അമ്മയുടെ അമ്മാവൻ പൂർണ്ണാനന്ദയിൽ നിന്ന് യോഗ പഠിച്ചു. ചിദംബരം ക്ഷേത്രത്തിലെ ധ്യാനത്തിനു ശേഷം അദ്ദേഹം തുടർച്ചയായി കാവ്യങ്ങൾ രചിച്ചതായി പറയപ്പെടുന്നു. എപ്പടി പാടിനാരോ എന്ന പ്രശസ്ത കീർത്തനം അദ്ദേഹത്തിൻറെ ആദ്യകാല കൃതികളിൽപ്പെടുന്നു.

1925 മുതൽ 1947 വരെ പോണ്ടിച്ചേരിയിൽ ശ്രീ അരബിന്ദോയുടെ ആശ്രമത്തിൽ മൗനവ്രതത്തിൽ ചെലവഴിച്ച ശുദ്ധാനന്ദ ഭാരതി, 1950 മുതൽ 1970 വരെ അഡയാറിനടുത്തുള്ള യോഗി ഗാർഡൻസിലായിരുന്നു താമസിച്ചിരുന്നത്. 

തമിഴ്, ഇംഗ്ലീഷ്, ഫ്രഞ്ച്, ഹിന്ദി, തെലുങ്ക് ഭാഷകളിലായി ഇരുന്നൂറ്റിയമ്പതിൽപ്പരം കൃതികൾ രചിച്ചിട്ടുണ്ട്. ഇതുകൂടാതെ സംസ്കൃതം, കന്നഡ, മലയാളം, ഉർദു ഭാഷകളിലും പ്രാവീണ്യമുണ്ടായിരുന്നു.  തിരുക്കുറൾ പദ്യവും ഗദ്യവും ഇംഗ്ലീഷിലേക്ക് വിവർത്തനം ചെയ്ത ആദ്യ പരിഭാഷകനാണ് ശുദ്ധാനന്ദ ഭാരതി. 1990 മാർച്ച് 7 ന് അദ്ദേഹം അന്തരിച്ചു.

## അവലംബം

## പുറംകണ്ണികൾ
*ശുദ്ധാനന്ദ ഭാരതി രചിച്ച കീർത്തനങ്ങൾ
* Kanakabhishekam of Kavi Yogi Maharishi Dr. Shuddhananda Bharati With the blessing of humble devotees of Sri Gurudev Swami Sivanandaji Maharaj, Sholapuram, Oktober 1989.
* Some pictures of Kanakabishekam of Kavi Yogi Maharishi Dr. Shuddhananda Bharati Sholapuram, Oktober 1989.
*The life and beliefs of Kavi Yogi Maharishi Dr. Shuddhananda Bharati, Indian Express Chennai, April 1990.
* Encyclopaedia of Indian Literature Published by Sahitya Akademi, 1992, 
* Meher Baba and Kavi Yogi Maharishi Dr. Shuddhananda Bharati, Asian Tribune Colombo, January 2009.
* Kavi Yogi Maharishi Dr. Shuddhananda Bharati in South Africa L'Auberson, April 2013.
* Some pictures of Kavi Yogi Maharishi Dr. Shuddhananda Bharati L'Auberson, Avril 2013.
* Kavi Yogi Maharishi Dr. Shuddhananda Bharati

വർഗ്ഗം:കർണ്ണാടകസംഗീതജ്ഞർ
കുറുമ്പാലക്കോട്ട

വയനാട് ജില്ലയിലെ കല്പറ്റയ്ക്ക്  20 കിലോമീറ്റർ പടിഞ്ഞാറായി നിലകൊള്ളുന്ന ഒരു മലയാണ് **കുറുമ്പാലക്കോട്ട**.  കടൽനിരപ്പിൽ നിന്ന് 991 മീറ്റർ (3251.31234 അടി) ഉയരം ഈ മലയ്ക്കുണ്ട്.  വൈത്തിരി താലൂക്കിലെ  കോട്ടത്തറ പഞ്ചായത്തിലാണ് ഈ മല. ഏറ്റവും അടുത്ത പട്ടണം വെണ്ണിയോടാണ്. കല്പറ്റയിൽ നിന്ന് കമ്പളക്കാട് വഴി റോഡ് മാർഗം ഇവിടെയെത്താവുന്നതാണ്. 

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പർവ്വതങ്ങൾ
വർഗ്ഗം:മലമ്പ്രദേശങ്ങൾ
വർഗ്ഗം:കേരളത്തിലെ വിനോദസഞ്ചാരകേന്ദ്രങ്ങൾ
സനാഉല്ലാഹ് അമൃത്സരി

ബ്രിട്ടീഷ് ഇന്ത്യയിലെ പ്രശസ്തനായ ഒരു ഇസ്‌ലാമികപണ്ഡിതനും അഹ്‌ലെഹദീഥ് പ്രസ്ഥാനത്തിന്റെ നേതാവുമായിരുന്നു **അബുൽ വഫ സനാഉല്ലാഹ് അമൃത്സരി** (12 ജൂൺ 1868-15 മാർച്ച് 1948). 1906 മുതൽ 1947 വരെ ജംഇയ്യത്ത് അഹ്‌ലെ ഹദീഥിന്റെ ജനറൽ സെക്രട്ടറിയായിരുന്നു അദ്ദേഹം. അഹ്‌ലെ ഹദീഥ് മാഗസിന്റെ പത്രാധിപരും കൂടിയായിരുന്നു സനാഉല്ലാഹ്. വിഭജനത്തോടെ പാകിസ്താനിലേക്ക് കുടിയേറിയ അദ്ദേഹം 1948-ൽ പക്ഷാഘാതത്തെ തുടർന്ന് അന്തരിച്ചു. 
## ജീവിതരേഖ
1868 ജൂൺ 12 ന് പഞ്ചാബിലെ അമൃത്സറിൽ സനാഉല്ലാഹ് ജനിച്ചു. അഹ്മദുല്ലാഹ് അമൃത്സരിയുടെയും അബ്ദുൽമന്നാൻ വസീറാബദിയിൽ നിന്നുമായി പ്രാഥമിക വിദ്യാഭ്യാസം നേടിയ അദ്ദേഹം 1890-ൽ ദാറുൽ ഉലൂം ദയൂബന്ദിൽ ചേർന്ന് തത്വചിന്ത, കർമ്മശാസ്ത്രം, യുക്തിശാസ്ത്രം എന്നിവ അഭ്യസിച്ചു. 

## അവലംബം

വർഗ്ഗം:1948-ൽ മരിച്ചവർ
വർഗ്ഗം:1868-ൽ ജനിച്ചവർ
എപ്പടി പാടിനാരോ

ശുദ്ധാനന്ദ ഭാരതി  തമിഴ്ഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് **എപ്പടി പാഡിനാരോ**.   ദേവഗാന്ധാരിരാഗത്തിൽ  ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
## വരികൾ
### പല്ലവി
എപ്പടി പാടിനാരോ തിരുവഡിയാർ    
അപ്പഡി പാട നാൻ ആശൈ   
കൊണ്ടേൻ ശിവനേ (എപ്പഡി)

### അനുപല്ലവി
അപ്പരും സുന്ദരരും ആളുടൈ പിള്ളയും    
അരുൾ മണി വാചകരും പൊരുളുണർന്ത്  
ഉന്നൈയേ  (എപ്പഡി)

### ചരണം
ഗുരുമണി ശങ്കരരും അരുമൈ   
തായുമാനാരും അരുണഗിരിനാതരും   
അരുൾ ജ്യോതി വള്ളലും   
കരുണൈക്കടൽ പെരുഗി കാതലിനാൽ    
ഉരുഗി കനിത്തമിഴ് സൊല്ലിനാൽ ഇനിദുനൈ    
അനുദിനം (എപ്പഡി)

## അവലംബം

## പുറത്തേക്കുള്ള കണ്ണികൾ
* ഡി.കെ. പട്ടമ്മാൾ ആലാപിക്കുന്നു

വർഗ്ഗം:ശുദ്ധാനന്ദ ഭാരതി ചിട്ടപ്പെടുത്തിയ കൃതികൾ
വർഗ്ഗം:ദേവഗാന്ധാരി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:തമിഴ് ഭാഷയിൽ ചിട്ടപ്പെടുത്തിയ സംഗീതകൃതികൾ
എല നീ ദയരാദു

ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന  ഒരു കൃതിയാണ് **എല നീ ദയരാദു**. ഈ കൃതി അഠാണരാഗത്തിൽ  ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
എല നീ ദയരാദു ? പരാകു ജേസെദ    
വേല? സമയമു ഗാദു 
### അനുപല്ലവി
ബാല ! കനകമയ ചേല ! സുജന     
പരിപാല ശ്രീരമാലോല ! വിധൃത-    
ശരജാല ! ശുഭദ ! കരുണാലവാലഘന     
നീല ! നവ്യ വന മാലികാഭരണ (എല)
### ചരണം
രാരാ ദേവാദി ദേവ ! രാരാ മഹാനുഭാവ !    
രാരാ രാജീവ നേത്ര ! രഘുവര പുത്ര !    
സാരതര സുധാ പൂര ഹൃദയ പരിവാര     
ജലധി ഗംഭീര ! ദനുജ സംഹാര !    
ദശരഥകുമാര ! ബുധജന വിഹാര ! സകല    
ശ്രതി സാര ! നാദുപൈ (ഏല)
## അവലംബം

## പുറത്തേക്കുള്ള കണ്ണികൾ
*എം.എസ്. സുബ്ബലക്ഷ്മിയുടെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:അഠാണ രാഗത്തിൽ ചിട്ടപ്പെടുത്തിയ കൃതികൾ
ഗുരുഗുഹ സ്വാമിനി ഭക്തിം കരോമി

മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് **ഗുരുഗുഹ സ്വാമിനി ഭക്തിം കരോമി**. ഭാനുമതിരാഗത്തിൽ  ഖണ്ഡ ത്രിപുട താളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്. 
 
## വരികൾ
### പല്ലവി
ഗുരു ഗുഹ സ്വാമിനി ഭക്തിം കരോമി   
നിരുപമ സ്വേ-മഹിമ്‍നി പരംധാമ്‍നി
### അനുപല്ലവി
കരുണാകര ചിദാനന്ദ നാഥാത്മനി  
കരചരണാദ്യവയവ പരിണാമാത്മനി  
തരുണോല്ലാസാദി പൂജിത സ്വാത്മനി  
ധരണ്യാദ്യഖില തത്വാതീതാത്മനി   
### ചരണം
നിജരൂപജിത പാവകേന്ദു ഭാനുമതി  
നിരതിശയാനന്ദേ ഹംസോ വിരമതി    
അജ ശിക്ഷണ രക്ഷണ വിചക്ഷണ സുമതി  
ഹരിഹയാദി ദേവതാ ഗണ പ്രണമതി  

യജനാദി കർമനിരത ഭൂ-സുര ഹിതേ  
യമ നിയമാദ്യഷ്ടാങ്ഗയോഗ വിഹിതേ  
വിജയവല്ലീ ദേവസേനാസഹിതേ  
വീരാദി സന്നുതേ വികല്പരഹിതേ
## അവലംബം

## പുറത്തേക്കുള്ള കണ്ണികൾ
*ആർ. വേദവല്ലിയുടെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ത്രിപുട താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:ഭാനുമതിരാഗത്തിൽ ചിട്ടപ്പെടുത്തിയ കൃതികൾ
ദി ലോൺലി ട്രീ

ജർമ്മൻ ചിത്രകാരൻ കാസ്പർ ഡേവിഡ് ഫ്രെഡ്രിക്ക് 1822 ൽ വരച്ച ഓയിൽ ഓൺ ക്യാൻവാസ് പെയിന്റിംഗാണ് **ദി ലോൺലി ട്രീ** (ജർമ്മൻ: der einsame baum അതായത് ഒറ്റപ്പെട്ട മരം), ചിലപ്പോൾ "സോളിറ്ററി ട്രീ" എന്ന് വിവർത്തനം ചെയ്യപ്പെടുന്നു. 55 × 71 സെന്റീമീറ്റർ (22 × 28 ഇഞ്ച്) വലിപ്പമുള്ള ഈ ചിത്രത്തിൽ പശ്ചാത്തലത്തിൽ പർവതങ്ങളുള്ള സമതലങ്ങളുടെ ഒരു റൊമാന്റിക് ലാൻഡ്‌സ്‌കേപ്പിന്റെ വിശാലമായ കാഴ്ചയാണ് ചിത്രീകരിച്ചിരിക്കുന്നത്. ഒരു ഒറ്റപ്പെട്ട ഓക്ക് മരം മുൻഭാഗത്ത് തലഉയർത്തി നിൽക്കുന്നു.

പെയിന്റിംഗിന്റെ മധ്യഭാഗത്ത് ഒരു പഴക്കംചെന്ന ഓക്ക് മരം നിൽക്കുന്നു. വ്യക്തമായി കേടുവന്നെങ്കിലും ഇപ്പോഴും നിൽക്കുന്നു. പ്രഭാതത്തിലെ മഴക്കാറുള്ള ആകാശം മരത്തിന്റെ ശാഖകളുടെ ഇരുണ്ട നിഴൽച്ചിത്രം സൃഷ്ടിക്കുന്നു. മേഘത്തിന്റെ തീരങ്ങൾ മരത്തിന് മുകളിൽ ഒരു താഴികക്കുടം രൂപപ്പെടുന്നതായി തോന്നുന്നു. മരത്തിന്റെ ശിഖരം ഉണങ്ങിയിരിക്കുന്നു. അതിന്റെ തായ്ത്തടിയുടെ മുകൾ ഭാഗവും വെട്ടിമുറിച്ച രണ്ട് ശാഖകളും ഒരു കുരിശിനോട് സാമ്യമുള്ളതാണ്. ഇലയിടുന്ന താഴത്തെ ശാഖകൾക്ക് കീഴിൽ ഒരു ഇടയന് അഭയം നൽകുന്നു. മരത്തിന് ചുറ്റുമുള്ള വിശാലമായ പുൽമേട്ടിൽ ഒരു കുളത്തിനരികിൽ അവന്റെ ആട്ടിൻകൂട്ടം മേയുന്നു. മധ്യ ദൂരത്തിൽ, ഗ്രാമങ്ങളും ഒരു പട്ടണവും മറ്റ് മരങ്ങൾക്കും കുറ്റിക്കാടുകൾക്കുമിടയിൽ സ്ഥിതിചെയ്യുന്നു. പശ്ചാത്തലത്തിൽ മരങ്ങൾ നിറഞ്ഞ കുന്നുകൾ നീല-ചാരനിറത്തിലുള്ള പർവ്വതങ്ങളായി കാണപ്പെടുന്നു. 

ബാങ്കറും ആർട്ട് കളക്ടറുമായ ജോക്കിം ഹെൻ‌റിച്ച് വിൽഹെം വാഗനറും ചേർന്ന് രണ്ടാമതൊരു ചിത്രമായ മൂൺറൈസ് ബൈ ദി സീ യോടൊപ്പം (Mondaufgang am Meer) ക്ലോദ് ലോറെയ്ന്റെ അഭിപ്രായത്തിൽ രാവിലത്തെയും വൈകുന്നേരത്തെയും ലാൻഡ്‌സ്‌കേപ്പ് രംഗങ്ങൾ ചിത്രീകരിക്കുന്ന ഒരു ദിവസത്തെ ജോഡി സൃഷ്ടിക്കാൻ നിയോഗിച്ചു. 1822 നവംബറിന് മുമ്പ് ഈ ചിത്രം പൂർത്തിയായി. ഈ ചിത്രം 1861 മുതൽ ബെർലിൻ നാഷണൽ ഗാലറിയുടെ കൈവശമായിരുന്നു. അതിന്റെ സ്ഥാപക ശേഖരത്തിന്റെ ഭാഗമായി വാഗനർ ഈ ചിത്രം സംഭാവന ചെയ്തതായിരുന്നു. ഈ ചിത്രം ഇപ്പോൾ ബെർലിനിലെ സ്റ്റാറ്റ്ലിഷ് മ്യൂസീന്റെ ആൾട്ടെ നാഷണൽ ഗാലറിയിലാണ്.

കലാചരിത്രകാരനായ ഹെൽമറ്റ് ബോർഷ്-സുപ്പാൻ അഭിപ്രായപ്പെട്ടത് പർവതങ്ങൾ ഇപ്പോൾ ചെക്ക് റിപ്പബ്ലിക്കിലെ റിസെൻഗെബിർഗിലാണ്. ചരിത്രപരമായി ഇത് ഡ്രെസ്ഡന്റെ തെക്കുകിഴക്കായി സിലേഷ്യയെയും ബോഹെമിയയെയും ആയി വിഭജിച്ചിരിക്കുന്നു. ഫ്രെഡറിക് 1798 ൽ ഇവിടെ താമസമാക്കി. 1806 നും 1810 നും ഇടയിൽ ഫ്രീഡ്രിക്ക് നിരവധി തവണ പർവതങ്ങൾ വരച്ചു. ഇരട്ട കൊടുമുടി ജെഷ്കെൻ ആയിരിക്കാം.

പെയിന്റിംഗ് നിരവധി വ്യാഖ്യാനങ്ങളിൽ വരച്ചിട്ടുണ്ട്. ഭൂപ്രകൃതിയിൽ വേരൂന്നിയ പഴയ ഓക്ക് ജർമ്മൻ ജനതയുടെ പ്രതീകമായി ലുഡ്വിഗ് ജസ്തി കാണുന്നു. ഭൂതകാലവും വർത്തമാനവും തമ്മിലുള്ള ബന്ധമായി ജെൻസ് ക്രിസ്റ്റ്യൻ ജെൻസൺ അതിനെ കാണുന്നു. ഷാർലറ്റ് മാർഗരതേ ഡി പ്രൈബ്രാം-ഗ്ലാഡോണ അതിനെ ഏകാന്തതയുടെ പ്രതീകമായി കാണുന്നു.

File:Caspar David Friedrich - Mondaufgang am Meer - Google Art Project.jpg|Caspar David Friedrich, *[[Moonrise over the Sea]]* (*Mondaufgang am Meer*), 1822, Alte Nationalgalerie, Berlin
File:Caspar David Friedrich, Morgen im Riesengebirge.jpg|Caspar David Friedrich, *[[Morning on the Riesengebirge|Morgen im Riesengebirge]]*, 1810–11
File:Kozakov.jpg|Photograph of the landscape in the Riesengebirge, including a view of Jeschken


## അവലംബം

* ''Der einsame Baum'' , Staatliche Museen zu Berlin
* ''Caspar David Friedrich: Moonwatchers'', p.&nbsp;38-39
* Caspar David Friedrich, Solitary Tree (Village Landscape in Morning Light) (1822), German History in Documents and Images

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ഗുരുഗുഹാദന്യം ന ജാനേഹം

മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് **ഗുരുഗുഹാദന്യം ന ജാനേഹം**. ബാലഹംസരാഗത്തിൽ ഝമ്പതാളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്. 
 
## വരികൾ
### പല്ലവി
ഗുരുഗുഹാദന്യം ന ജാനേഹം   
ഗുപ്താഗമാർഥ തത്വ പ്രബോധിനോ 
### അനുപല്ലവി
അരുണോദയാനന്ത    
കോടി ബ്രഹ്മാണ്ഡാകാര ശിവാദി   
ധരാന്ത തത്വ സ്വരൂപിണോ
### ചരണം
സഹസ്രദള സരസിജ മധ്യ    
നിവാസിനഃ സകല ചന്ദ്ര ഭാസ്കര തേജഃ പ്രകാശിനഃ   
സഹജാനന്ദ സ്ഥിത ദാസ് വിശ്വാസിനഃ   
സച്ചിത് സുഖാത്മക വിശ്വവിലാസിനഃ   
അഹരഹഃ പ്രബലഹംസപ്രകാശാത്മനോ    
ദഹര വിദ്യാപ്രദായക പരമാത്മനോ   
ജഹദജഹൽ ലക്ഷണയാ ജീവൈക്യാത്മനോ   
രഹഃ പൂജിത ചിദാനന്ദ നാഥാത്മനോ
## അവലംബം

## പുറത്തേക്കുള്ള കണ്ണികൾ
*സഞ്ജയ് സുബ്രഹ്മണ്യന്റെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ബാലഹംസ രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ഝമ്പ താളത്തിൽ ചിട്ടപ്പെടുത്തിയ കൃതികൾ
കെ.ആർ. വിശ്വനാഥൻ

മലയാളത്തിലെ ഒരു സാഹിത്യകാരനാണ് കെ.ആർ. വിശ്വനാഥൻ. പ്രധാനമായും ബാലസാഹിത്യകൃതികളാണ് അദ്ദേഹത്തിന്റേതായി ഉള്ളത്.
## ജീവിതരേഖ
കോട്ടയം ജില്ലയിലെ മോനിപ്പള്ളിയിൽ ജനിച്ചുവളർന്ന വിശ്വനാഥൻ, മലപ്പുറം ജില്ലയിൽ അധ്യാപകനായിരുന്നു.
### കൃതികൾ
#### ബാലസാഹിത്യം
*കുഞ്ഞനാന
*ബിസാറ
*കബാല
*ആലിപ്പഴം
*ഹിസാഗ
*അങ്കാറ
*കുഞ്ഞിക്കുറുക്കനും കൂട്ടുകാരും
#### നോവൽ
*പ്രണയപൂർവ്വം
*അസൂറ
*ദേശത്തിന്റെ ജാതകം
#### കഥാസമാഹാരം
*ക്ലാര മാലാഖയായ വിധം
*ഒച്ച
### അംഗീകാരങ്ങൾ
*ദേശത്തിന്റെ ജാതകം എന്ന നോവലിന് 2016-ലെ പൂർണ്ണ ഉറൂബ് അവാർഡ് ലഭിച്ചു.
*കേരളാ സാഹിത്യ അക്കാദമിയുടെ ബാലസാഹിത്യത്തിനുള്ള അവാർഡ് (2019) ഇദ്ദേഹത്തിന്റെ *ഹിസാഗ* എന്ന കൃതിക്ക് ലഭിച്ചിരുന്നു. 
*29-ആമത് ഭീമ ബാലസാഹിത്യ പുരസ്കാരം കെ.ആർ. വിശ്വനാഥനാണ് ലഭിച്ചത്. കുഞ്ഞനാന എന്ന കൃതിക്കാണ് ഈ പുരസ്കാരം.

## അവലംബം

വർഗ്ഗം:ബാലസാഹിത്യകാരന്മാർ
വർഗ്ഗം:സാഹിത്യ അക്കാദമി അവാർഡ് ജേതാക്കൾ
ഗുരുഗുഹായ ഭക്താനുഗ്രഹായ

മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് **ഗുരുഗുഹായ ഭക്താനുഗ്രഹായ**. സാമരാഗത്തിൽ  ആദിതാളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്. 
 
## വരികൾ
### പല്ലവി
ഗുരുഗുഹായ ഭാക്താനുഗ്രഹായ കുമാരായ   
നമോ നമസ്തേ
### അനുപല്ലവി
ഗുരുഗുഹായ ഭകാനുഗ്രഹായ ഗുണാതീതായ    
രൂപരഹിതായ ഹരിഹരവിരിഞ്ചിരൂപായ    
സച്ചിദാനന്ദസ്വരൂപായ ശിവായ 
### ചരണം
സകലാഗമ മന്ത്ര സാരജ്ഞായ   
സത്‍സമ്പ്രദായ സർവജ്ഞായ സകള    
നിഷ്കള പ്രകാശകായ സാമരസ്യ    
സമ്പ്രദായകായ വികളേബര    
കൈവല്യദാനായ വികൽപഹീനായ    
വിജ്ഞാനായ ശുകവാമദേവ വന്ദിതപദായ    
ശുകവാമദേവമുക്തിപ്രദായ

## അവലംബം

## പുറത്തേക്കുള്ള കണ്ണികൾ
*ആർ. വേദവല്ലിയുടെ ആലാപനം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:സാമ രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഒഫിർ ബാർ

**ഒഫിർ ഇയാൽ ബാർ** (ജനനം: 1982) ഒരു ഇസ്രായേലി റിയൽ എസ്റ്റേറ്റ് നിക്ഷേപകനും സംരംഭകനും ഒരു ബിസിനസുകാരനുമാണ്. ഇസ്രായേൽ, യുണൈറ്റഡ് കിംഗ്ഡം, ദക്ഷിണാഫ്രിക്ക എന്നിവിടങ്ങളിൽ നിരവധി വസ്തുവകകളുടെ ഉടമസ്ഥതയിലുള്ള ഒരു സീരിയൽ റിയൽ എസ്റ്റേറ്റ് നിക്ഷേപകനാണ് ബാർ. ദക്ഷിണാഫ്രിക്കയിലെ ഒരു അടിസ്ഥാന വസ്തുക്കളുടെ ഖനിയും അദ്ദേഹത്തിനുണ്ട്.

## ജീവിത രേഖ
ബാർ ജനിച്ചതും വളർന്നതും ഇസ്രായേലിലാണ്. പോർട്ട്സ്മൗത്ത് സർവകലാശാലയിൽ നിന്നും ബിരുദത്തോടെ വിദ്യാഭ്യാസം പൂർത്തിയാക്കി.

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:സംരംഭകർ
ജയ്പൂർ കോർപ്പറേഷൻ

**ജയ്പൂർ മുനിസിപ്പൽ കോർപ്പറേഷൻ** (English : *Jaipur Municipal Corporation*)  ഇന്ത്യയിലെ രാജസ്ഥാൻ സംസ്ഥാനത്തിലെ ജയ്പൂർ നഗരത്തിലെ മുനിസിപ്പൽ കോർപ്പറേഷനാണ്.  നഗരത്തിലെ നാഗരിക ഇൻഫ്രാസ്ട്രക്ചർ പരിപാലിക്കുന്നതിനും ബന്ധപ്പെട്ട ഭരണപരമായ ചുമതലകൾ നിർവഹിക്കുന്നതിനും ജയ്പൂർ മുനിസിപ്പൽ കോർപ്പറേഷന് ഉത്തരവാദിത്തമുണ്ട്.  മുനിസിപ്പൽ കോർപ്പറേഷനെ നയിക്കുന്നത് ഒരു മേയറാണ്.  **250 വാർഡുകളുണ്ട്**, ഓരോ വാർഡിനെയും പ്രതിനിധീകരിക്കുന്നത് തിരഞ്ഞെടുക്കപ്പെട്ട ഒരു അംഗമാണ്.  ജയ്പൂരിന്റെ ആസൂത്രണത്തിന്റെയും വികസനത്തിന്റെയും ഉത്തരവാദിത്തമുള്ള നോഡൽ സർക്കാർ ഏജൻസിയാണ് ജയ്പൂർ വികസന അതോറിറ്റി (ജെഡിഎ).  ജയ്പൂർ, ജയ്പൂർ റൂറൽ എന്നീ രണ്ട് പാർലമെന്റ് മണ്ഡലങ്ങൾ ഉൾക്കൊള്ളുന്നു.

## ജയ്പൂർ കോർപ്പറേഷൻ

## ജനസംഖ്യ
2011 ലെ സെൻസസ് അനുസരിച്ച്, ജയ്പൂർ നഗരത്തിലെ ജനസംഖ്യ 30,46,163 ആണ്.  ഇതിൽ പുരുഷൻമാർ 16,03,125;  14,43,038 സ്ത്രീകളുമുണ്ട്.  ആറ് വയസ്സിന് താഴെയുള്ള കുട്ടികളുടെ എണ്ണം 3,87,354 ആണ്.  ആയിരം പുരുഷന്മാർക്ക് 900 സ്ത്രീകളാണ് ലിംഗാനുപാതം.  സാക്ഷരതാ നിരക്ക് 83.33%ആണ്.
മൊത്തം ജനസംഖ്യയുടെ 23,73,384 (77.91%) ഹിന്ദുക്കളാണ്;  മുസ്ലീങ്ങൾ 5,67,521 ആണ് (18.63%);  ജൂതന്മാർ 71,846 ആയിരുന്നു (2.36%);  സിഖുകാർ 17,787 (0.58%);  ക്രിസ്ത്യാനികൾ 11,076 ആണ് (0.36%);  മറ്റുള്ളവർ 15,649 (0.15%). ഹിന്ദി, ഇംഗ്ലീഷ്, പ്രാദേശിക ഭാഷകൾ നഗരത്തിൽ സംസാരിക്കുന്നു.

## ഉദ്ധരണികൾ
ഗോകുല നിലയ

മൈസൂർ വാസുദേവാചാര്യർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് **ഗോകുല നിലയ**. ഈ കൃതി ദേവഗാന്ധാരിരാഗത്തിൽ  ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
ഗോകുല നിലയ കൃപാലയ പാലയ    
ഗോവർധന ഗിരിധര മുരളീധര (ഗോകുല)   

ശ്രീകര കമലാർച്ചിത കരുണാകര    
ശ്രീധര കൗസ്തുഭ രത്ന വിഭൂഷിത (ഗോകുല)    

നീരജ നയന നിരധി ശയന   
നാരദ സന്നുത നിരുപമ സുചരിത (ഗോകുല)   

ഭൂസുര സുര ഗണോ പാസിത മുരഹര    
വാസവ സുത ഹിത വാസുദേവ ഹരേ (ഗോകുല)
   
## അവലംബം

## പുറത്തേക്കുള്ള കണ്ണികൾ
* ടി.എം. കൃഷ്ണയുടെ ആലാപനം

വർഗ്ഗം:മൈസൂർ വാസുദേവാചാര്യർ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ദേവഗാന്ധാരി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഗോപനന്ദന വലരിപുനുത

സ്വാതിതിരുനാൾ ഭൂഷാവളി രാഗത്തിൽ ചിട്ടപ്പെടുത്തിയ ഒരു കൃതിയാണ് **ഗോപനന്ദന വലരിപുനുത**. സംസ്കൃതഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ഗോപനന്ദന വലരിപുനുത പദ സാരസ   
മാരമണാ പാഹി (ഗോപ) 
### അനുപല്ലവി
താപസഗേയ കീർത്തേ ഭവ   
താപവിമോചന മൂർത്തേ    
ദിവ്യഹേമ മകുടാദിവിരാജിത പദ്‍മനാഭ    
മധുസൂദന ജയ ജയ (ഗോപ) 
### ചരണം
പാത ഫാൽഗുന ഹരേ കരിവരഗമനാമര    
പാലന രുചിപദ    
സാമജാധിപ ഭയഹര പൃഥുചരിത   
പിത വസന വിലസിത മൃഗമദ    
വാത നന്ദന ലാളിത പദയുഗ    
നീതി സാഗര യദുകുലവര ഭവ    
ഖേദനാശന നവജല ഹരസമ (ഗോപ)

## അവലംബം

## പുറത്തേക്കുള്ള കണ്ണികൾ
* എം എസ് സുബ്ബുലക്ഷ്മിയുടെ ആലാപനം
*ശ്രീവൽസൻ ജെ മോനോൻ  ആലപിക്കുന്നു

വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ
വർഗ്ഗം:ഭൂഷാവളി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
നിലജീരകം

**കഞ്ചാവ്പുല്ല്, കയ്പുജീരകം, കൈപ്പച്ചീര**, എന്നെല്ലാം അറിയപ്പെടുന്ന നിലത്തുപടർന്നുവളരുന്ന ഒരു ചെറുസസ്യമാണ് **നിലജീരകം**. . വർഷം മുഴുവൻ പൂവുണ്ടാവും. ഭക്ഷണമായും ഔഷധമായും ഉപയോഗിക്കാൻ പ്രാദേശികമായി ചെടി ശേഖരിക്കാറുണ്ട്. ഇത് തായ്‌ലൻഡിലും ഫിലിപ്പൈൻസിലും പച്ചക്കറിക്കായി ഉപയോഗിക്കാറുണ്ട്, പലപ്പോഴും പ്രാദേശിക വിപണികളിൽ വിൽക്കുന്നുമുണ്ട്.

## ചിത്രശാല

Glinus oppositifolius (Bitter cumin) W IMG 0463.jpg|
Glinus oppositifolius (Bitter cumin) W IMG 0461.jpg|
Glinus oppositifolius (Bitter cumin) W2 IMG 0462.jpg|
Glinus oppositifolius (Bitter cumin) W IMG 0462.jpg|
Glinus oppositifolius (Bitter cumin) W2 IMG 0463.jpg|
Glinus oppositifolius 01.JPG|


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:കുറ്റിച്ചെടികൾ
വർഗ്ഗം:മൊലുജിനേസീ
വർഗ്ഗം:കേരളത്തിലെ സസ്യജാലം
ദി ലിറ്റിൽ ബ്രിഡ്ജ്

ഡച്ച് ചിത്രകാരനായ ഗില്ലിസ് റോംബൗട്ട്സ് വരച്ച തീയതി നിശ്ചയിക്കാത്ത ലാൻഡ്സ്കേപ്പ് ചിത്രമാണ് **ദി ലിറ്റിൽ ബ്രിഡ്ജ്**. ഈ ചിത്രം ഇപ്പോൾ ഫ്രാൻസിലെ സ്ട്രാസ്ബർഗിലെ മ്യൂസി ഡെസ് ബ്യൂക്സ്-ആർട്സിലാണ് പ്രദർശിപ്പിച്ചിരിക്കുന്നത്. അതിന്റെ ഇൻവെന്ററി നമ്പർ 423 ആണ്. 

1894 -ൽ, സ്പെഷ്യലിസ്റ്റ് കോർണലിസ് ഹോഫ്സ്റ്റെഡ് ഡി ഗ്രൂട്ട് ഈ ചിത്രത്തെ റോംബൗട്ടിന്റെ മാസ്റ്റർപീസുകളിലൊന്നായി വിശേഷിപ്പിച്ചു. അക്കാലത്ത്, ഇത് ഡ്രെസ്ഡനിലെ മാർട്ടിൻ ഷുബാർട്ടിന്റെ ശേഖരത്തിൽ പെട്ടിരുന്നു. ഷുബാർട്ട് മരണമടഞ്ഞ 1899 ൽ, ശേഖരം മ്യൂണിക്കിലെ ഒരു ലേലത്തിൽ വിറ്റു. അവിടെ ജോർജ്ജ് ഡെഹിയോ 2900 മാർക്കിന് സ്ട്രാസ്ബർഗ് മ്യൂസിയത്തിന് വേണ്ടി ഈ പെയിന്റിംഗ് വാങ്ങി. 

ലിറ്റിൽ ബ്രിഡ്ജ് ഒപ്പിട്ടുണ്ടെങ്കിലും അതിൽ തീയതിയില്ല. ഒരു കനാലിന് മുകളിലുള്ള ഒരു ചെറിയ പാലം ഇതിൽ ചിത്രീകരിക്കുന്നു. അതിൽ താറാവുകൾ നീന്തുന്നു. വലതുവശത്തുള്ള ഏറ്റവും വലിയ വീട് ഒരു സത്രമായി തിരിച്ചറിയാൻ സാധിക്കും. 

## അവലംബം

## പുറംകണ്ണികൾ

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ചെറുളിയിൽ കുഞ്ഞുണ്ണി നമ്പീശൻ

മലയാളത്തിലെ ഒരു കവിയും വിവർത്തകനും ആയിരുന്നു **ചെറുളിയിൽ കുഞ്ഞുണ്ണി നമ്പീശൻ** (ഒക്ടോബർ 23 1899 - ഡിസംബർ 24 1966). ശാകുന്തളം, കർണ്ണഭാരം, വിക്രമോർവശീയം എന്നീ സംസ്കൃത കൃതികൾ മലയാളത്തിലേക്ക് തർജമ ചെയ്തത് ഇദ്ദേഹമായിരുന്നു. മലയാള കവയത്രി ബാലാമണിയമ്മയുടെ ഗുരു കൂടി ആയിരുന്നു ഇദ്ദേഹം.

## ജീവിതരേഖ
1899 ഒക്‌ടോബർ 23-ാം തീയതി (കൊല്ലവർഷം 1075 തുലാം 8) പാലക്കാട് ജില്ലയിലെ തിരുവേഗപ്പുറയിൽ പി. വാസുദേവൻ നമ്പീശന്റെയും, പാപ്പി ബ്രാഹ്മണിയമ്മയുടെയും മകനായി കുഞ്ഞുണ്ണി നമ്പീശൻ ജനിച്ചു. തിരുവേഗപ്പുറ ക്ഷേത്രത്തിലെ മാലകഴകക്കാരാണ് അദ്ദേഹത്തിന്റെ കുടുംബം. 1966 ഡിസംബർ 24-ാം തീയതി (കൊല്ലവർഷം 1142 ധനുമാസം 9) അദ്ദേഹം അന്തരിച്ചു.

## കൃതികൾ
*മുക്താവലി - തെരഞ്ഞെടുത്ത കവിതകൾ
*കാവ്യാഞ്ജലി
*ഭാഷാശാകുന്തളം - വിവർത്തനം
*വിക്രമോർവ്വശീയം - വിവർത്തനം
*കർണ്ണഭാരം - വിവർത്തനം

## അവലംബം

വർഗ്ഗം: മലയാളകവികൾ
വർഗ്ഗം: മലയാളം വിവർത്തകർ
വർഗ്ഗം: പാലക്കാട് ജില്ലയിൽ ജനിച്ചവർ
വർഗ്ഗം:1899-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:1966-ൽ മരിച്ചവർ
വർഗ്ഗം:ഡിസംബർ 24-ന് മരിച്ചവർ
ആദിത്യ വിക്രം ബിർള

ഒരു ഇന്ത്യൻ വ്യവസായി ആയിരുന്നു ആദിത്യ വിക്രം ബിർള **Aditya Vikram Birla** (14 നവംബർ 1943 – 1 ഒക്ടോബർ 1995). വളരെ വലിയ ബിസിനസ്സ് കുടുംബമായ ബിർള കുടുംബത്തിലാണ് അദ്ദേഹത്തിൻ്റെ ജനനം. അദ്ദേഹം കുടുംബപരമായുള്ള വ്യവസായത്തെ വൈവിധ്യവത്കരിക്കുകയും തുണിത്തരങ്ങൾ, പെട്രോകെമിക്കൽസ്, ടെലികമ്മ്യൂണിക്കേഷൻ എന്നി മേഖലകൾ കൂട്ടിച്ചേർക്കുകയും ചെയ്തു. വ്യവസായത്തെ പു റം രാജ്യങ്ങളിലേക്ക് വ്യാപിപ്പിച്ച ആദ്യത്തെ ഇന്ത്യൻ വ്യവസായികളിലൊരാളാണ് അദ്ദേഹം. അദ്ദേഹത്തിൻ്റെ ആസ്തി 250 ദശലക്ഷം പൗണ്ട് ആയി കണക്കാക്കപ്പെട്ടിരുന്നു. 51 ആം വയസ്സിൽ മരിച്ച അദ്ദേഹത്തിനു പിൻഗാമിയായി മകൻ കുമാര മംഗലം ബിർള സ്ഥാനമെടുത്തു.

## ജീവിതരേഖ
1943 നവംബർ 14 ന് കൽക്കത്തയിലാണ് ആദിത്യ ജനിച്ചത്. വ്യവസായി ആയിരുന്ന ബസന്റ് കുമാറും സരള ബിർളയുമായിരുന്നു മാതാപിതാക്കൾ.   അദ്ദെഹത്തിന്റെ മുത്തച്ഛൻ ഗനശ്യാം ദാസ് ബിർള മഹാത്മാഗാന്ധിയുടെ സതീർത്ഥ്യനായിരുന്നു. അദ്ദേഹം അലൂമിനിയം വ്യാപര രംഗത്തും അമ്പാസഡർ കാർ നിർമ്മാണ രംഗത്തും തിളങ്ങി വലിയ ഒരു സമ്പത്ത് നേടിയിരുന്നു.

കൊൽക്കൊത്തയിലെ സെന്റ് സേവ്യർസ് കോളേജിൽ പഠിച്ച ശേഷം അദ്ദേഹം പ്രസിദ്ധമായ മസ്സാച്ചുസെറ്റ്സ് ഇൻസ്റ്റിറ്റ്യുട്ട് ഒഫ് ടെക്നോളജിയിൽ നിന്ന് കെമിക്കൽ എഞ്ചിനീയറിങിൽ ബിരുധം കരസ്ഥമാക്കി. തമിഴ്നാട്ടിലെ മധുരയിൽ നിന്നുള്ള രാജശ്രീയെ ആണ് ആദിത്യ ബിർള വിവാഹം കഴിച്ചത്.. കുമാർ മംഗലം, വാസവദത്ത എന്നിങ്ങനെ രണ്ടു മക്കൾ ആണുള്ളത്, മകൻ കുമാരമംഗലം ഇപ്പോൾ ആദിത്യ ബിർള ഗ്രൂപ്പിന്റെ മേധാവിയാണ്.

## വ്യവസായ ജീവിതം
1965 ൽ ഇന്ത്യയിൽ തിരിച്ചെത്തിയ ആദിത്യ തന്റെ റ്റെക്സ്റ്റൈയിൽ ബിസിനസ്സിനെ പുനരുജ്ജീവിപ്പിച്ചു. അദ്ദേഹത്തിന്റെ ഈസ്റ്റേർൺ സ്പിന്നിങ്ങ് മിൽസ് പെട്ടന്നു തന്നെ ഒരു വിജയമായി മാറി നശിച്ചുകൊണ്ടിരുന്ന റയോൺ, തുണി ബിസിനസ്സിനെ പഴയ പടിയാക്കാൻ ഇതു സഹായിച്ചു. അതിനുശേഷം കമ്പനിയുടെ വികസനത്തിനായി എണ്ണ ബിസിനസ്സിലേക്ക് വഴിതുറക്കാൻ ആദിത്യയെ നിയോഗിക്കുകയായിരുന്നു. 

1969ൽ ആദിത്യ ഇൻഡോ-തായ് സിന്തെറ്റിക്സ് കമ്പനി ആരംഭിച്ചു. ഗ്രൂപ്പിന്റെ ആദ്യത്തെ വിദേശ സംരഭമായിരുന്നു അത്. 1973 ൽ യാൺ നെയ്തുശാലയായ പി. ടി. എലഗന്റ് ടെക്സ്റ്റയിൽസ് സ്ഥാപിച്ചു. ഇത് ഇന്തോനേഷ്യയിൽ കമ്പനിയുടേ ആദ്യത്തെ സംരഭമായിരുന്നു. 1974 ൽ തായ് റയോൺ എന്നപേരിൽ ഒരു കമ്പനി തായ്‌ലാന്റിൽ ആരംഭിച്ചു. 1975 ൽ ഇൻഡോ-ഫിൽ ഗ്രൂപ്പ് ഓഫ് കമ്പനീസ് എന്ന പേരിൽ ഇന്തോ ഫിലിപിനോ സംയുക്ത സംരഭം ആരംഭിച്ചു. 1977ൽ പാൻ സെന്ച്വറി എഡിബിൽ ഓയിൽസ് എന്ന പേരിൽ ലോകത്തെ ഏറ്റവും വലിയ പാം ഓയിൽ റിഫൈനറി മലേഷ്യയിൽ സ്ഥാപിച്ചു. 1978ൽ തായ് കാർബൺ ബ്ലാക്ക്  എന്ന പേരിൽ ഒരു കമ്പനി തായ്ലാന്റിൽ ആരംഭിച്ചു. 1982 ൽ പി,റ്റി. ഭാരത് റയോൺ സ്ഥാപിച്ചു. ഇത് ഇന്തോനേഷ്യയിൽ പ്രകൃതീദത്തമായ നാരുകൊണ്ടുള്ള ഉത്പന്നങ്ങൾ ഉത്പാദിപ്പിച്ചു 

1983 ഇൽ മുത്തച്ഛൻ ഘനശ്യാം ദാസ് ബിർള അന്തരിച്ചു. സ്വത്തുക്കളും വ്യവസയവും ചെറുമകനായ ആദിത്യയുടെ കൈകളിൽ ഏല്പിച്ചാണ് അദ്ദേഹം മൺ മറഞ്ഞത്.  

## റഫറൻസുകൾ

വർഗ്ഗം:ഇന്ത്യൻ വ്യവസായികൾ
വർഗ്ഗം:ബിർള കുടുംബം
മോഹൻ ഉക്രപാണ്ട്യൻ

സ്

ഉക്ര എന്നറിയപ്പെടുന്ന **മോഹൻ ഉക്രപാണ്ട്യൻ** Mohan Ukkrapandian (ജനനം 15 മേയ് 1986) ഇന്ത്യൻ ദേശീയ വോളീബോൾ ടീം അംഗമാണ്. 16 നമ്പർ ജേഴ്സി അണിയുന്ന ഉഗ്രപാണ്ട്യൻ ലീഗ് മത്സരങ്ങളിൽ കൊച്ചി ബ്ലൂ സ്പൈക്കേഴ്സിനു വേണ്ടി കളിക്കുന്നു.
 

## ജീവിതരേഖ
തമിഴ്നാട്ടിലെ മധുരയിലെ പുതുപ്പട്ടിയിൽ 1986 മേയ് 15 നാണ് ജനനം

## കായികരംഗത്ത്
ഉഗ്രപാണ്ട്യൻ തമിഴ്നാട് ടിമിലെയും വോളീബോൾ ടീം അംഗമാണ്. അദ്ദേഹം ഇന്ത്യൻ ഓവർസീസ് ബാങ്കിലെ ഉദ്യോഗസ്ഥനാണ്. 

## റഫറൻസുകൾ

വർഗ്ഗം:വോളിബോൾ കളിക്കാർ
വർഗ്ഗം:ഇന്ത്യൻ വോളിബോൾ കളിക്കാർ
നവരസ (വെബ് സീരീസ്)

2021-ൽ നെറ്റ്ഫ്ലിക്സിലൂടെ പുറത്തിറങ്ങിയ ഒരു ഹ്രസ്വചിത്രസമാഹാരമായ വെബ് സീരീസ് ആണ് **നവരസ**. മണിരത്നം സൃഷ്ടിച്ച ഈ വെബ് സീരീസ്, മണിരത്നവും ജയേന്ദ്ര പഞ്ചാപകേശനും കൂടിച്ചേർന്ന് മദ്രാസ് ടാക്കീസ്, ക്യൂബ് സിനിമ ടെക്നോളജീസ് എന്നീ സ്ഥാപനങ്ങളുടെ ഭാഗമായാണ് നിർമ്മിച്ചിരിക്കുന്നത്.  'നവരസ' എന്ന ആശയത്തിലെ 9 വികാരങ്ങളെ ആസ്പദമാക്കി സൃഷ്ടിച്ച സ്വതന്ത്രമായ 9 ഹ്രസ്വചിത്രങ്ങളാണ് വെബ് സീരീസിന്റെ ഉള്ളടക്കം. ബിജോയ് നമ്പ്യാർ, പ്രിയദർശൻ, കാർത്തിക് നരേൻ, വസന്ത്, കാർത്തിക് സുബ്ബരാജ്, അരവിന്ദ് സ്വാമി, രതീന്ദ്രൻ ആർ. പ്രസാദ്, സർജുൻ. കെ.എം, ഗൗതം മേനോൻ എന്നിവരാണ് 9 ഹ്രസ്വചിത്രങ്ങളുടെ സംവിധായകരായി പ്രവർത്തിച്ചിട്ടുള്ളത്. സൂര്യ, വിജയ് സേതുപതി, സിദ്ധാർത്ഥ്, രേവതി, പാർവ്വതി തിരുവോത്ത്, പ്രയാഗ മാർട്ടിൻ, അരവിന്ദ് സ്വാമി, പ്രസന്ന, ഡൽഹി ഗണേഷ്, രോഹിണി, ഗൗതം വാസുദേവ് മേനോൻ, യോഗി ബാബു, രമ്യ നമ്പീശൻ, അദിതി ബാലൻ, ബോബി സിംഹ, റിത്വിക, ശ്രീറാം, അതർവാ, മണിക്കുട്ടൻ, നെടുമുടി വേണു, അഞ്ജലി, കിഷോർ തുടങ്ങിയവരാണ് ചിത്രങ്ങളിലെ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. 

കോവിഡ് - 19 വ്യാപനത്തിന്റെ പരിണാമഫലമായി പ്രതിസന്ധിയിലായ, ദിവസവേതനത്തിന് പ്രവർത്തിക്കുന്ന ചലച്ചിത്ര പ്രവർത്തകരെയും ഫിലിം എപ്ലോയീസ് ഫെഡറേഷൻ ഓഫ് സൗത്ത് ഇന്ത്യ (FEFSI) അംഗങ്ങളായ ജീവനക്കാർക്കും സാമ്പത്തിക സഹായം നൽകുന്നതിന്റെ ഭാഗമായാണ് 'നവരസ' എന്ന വെബ് സീരീസിന്റെ ആശയം ഉടലെടുത്തത്. വെബ് സീരീസിന് ലഭിക്കുന്ന വരുമാനം ജീവനക്കാർക്ക് നൽകുക എന്ന ലക്ഷ്യത്തോടെയാണ് മണിരത്നവും ജയേന്ദ്ര പഞ്ചാപകേശനും ആദ്യഘട്ടത്തിൽ സംവിധായകരുമായി ചർച്ചകൾ ആരംഭിച്ചത്. തുടർന്ന് ഫെഫ്സിയോടൊപ്പം സഹകരിച്ചായിരുന്നു വെബ് സീരീസിന്റെ നിർമ്മാണവും. 2020 ഒക്ടോബറിൽ സീരീസിന്റെ ഔദ്യോഗിക പ്രഖ്യാപനം നടത്തി, ഒപ്പം പ്രവർത്തിക്കുന്ന 9 സംവിധായകരെയും സാങ്കേതികപ്രവർത്തകരെയും പ്രഖ്യാപിക്കുകയുമുണ്ടായി. ആദ്യഘട്ടത്തിൽ പ്രഖ്യാപിച്ച മൂന്ന് ഹ്രസ്വചിത്രങ്ങൾ (ഹലിത ഷമീം, പൊൻറാം, കെ. വി. ആനന്ദ് എന്നിവർ സംവിധാനം ചെയ്യാനിരുന്നവ) നിർമ്മാണഘട്ടത്തിൽ ഉപേക്ഷിക്കുകയുണ്ടായി. 

2021 ആഗസ്റ്റ് 6 - ന് സീരീസ്, സ്ട്രീമിങ് സേവനമായ നെറ്റ്ഫ്ലിക്സിലൂടെ പുറത്തിറങ്ങി.
## പ്രമേയം
9 വികാരങ്ങളെ, അഥവാ 9 രസങ്ങളെ ആസ്പദമാക്കി (    ശൃംഗാരം, കരുണം, വീരം, രൗദ്രം, ഹാസ്യം, ഭയാനകം, ബീഭത്സം, അത്ഭുതം, ശാന്തം) ഉള്ള ഒൻപത് എപ്പിസോഡുകളാണ് 'നവരസ'യുടെ ഉള്ളടക്കം. 
## എപ്പിസോഡുകൾ
കോൾസ് കൗണ്ടി

അമേരിക്കൻ ഐക്യനാടുകളിലെ സംസ്ഥാനമായ ഇല്ലിനോയിയിലെ ഒരു കൗണ്ടിയാണ് **കോൾസ് കൗണ്ടി**. 2010 ലെ യു.എസ്. സെൻസസ് പ്രകാരം ഈ  കൗണ്ടിയിലെ ആകെ ജനസംഖ്യ 53,873 ആയിരുന്നു. ഈസ്റ്റേൺ ഇല്ലിനോയിസ് സർവ്വകലാശാലയുടെ ആസ്ഥാനം കൂടിയായ ചാൾസ്റ്റൺ നഗരമാണ് ഇതിന്റെ കൗണ്ടി സീറ്റ്.

ചാൾസ്റ്റൺ-മാട്ടൂൺ,  IL മൈക്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് കോൾസ് കൗണ്ടി.

## അവലംബം
ജി.എസ്. അഖിൻ

ഇന്ത്യൻ വോളീബോൾ ടീമിലെ മലയാളി താരമാണ് ജി.എസ്. അഖിൻ അഥവാ ജി.കെ.എസ്. അമ്മാൾ അഖിൻ. ആറടി എട്ട് ഇഞ്ച് ഉള്ള അഖിനാണ് ഇന്ത്യൻ ടീമിലെ ഏറ്റവും ഉയരമുള്ള താരം.  മിഡ്ഡിൽ ബ്ലോക്കറായി കളിക്കുന്ന അഖിൻ 1991 മാർച്ച് 24 ന് തിരുവനന്തപുരത്താണ് ജനിച്ചത്. കേരള വോളീബോൾ ടീമിൻ്റെ കാപ്റ്റനാണ്. തിരുവനന്തപുരത്തെ പള്ളിക്കലിലുള്ള ജാസ് വോളിബോൾ ക്ലബ്ബിലൂടെയാണ് അഖിൻ കളിച്ചുവളർന്നത്. ഇക്കാരണം കൊണ്ട് അദ്ദേഹത്തെ അഖിൻ ജാസ് എന്നു വിളിക്കാറുണ്ട്.  പ്രോ വോളീ ലീഗിൽ ചെന്നൈ സ്പാർട്ടൻസിനു വേണ്ടി കളിക്കുന്നു.   

## റഫറൻസുകൾ

## പുറത്തേക്കുള്ള കണ്ണികൾ
*ഇൻ്റർവ്യൂ]
വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:ഇന്ത്യയിലെ കായികതാരങ്ങൾ
ഗുവാഹത്തി കോർപ്പറേഷൻ

ഗുവാഹത്തി മുനിസിപ്പൽ കോർപ്പറേഷൻ (GMC) വടക്കുകിഴക്കൻ ഇന്ത്യൻ സംസ്ഥാനമായ ആസ്സാമിലെ ഗുവാഹത്തി കോർപ്പറേഷന്റെ ഒരു ഭരണസമിതിയാണ്.  1971 ൽ ഗുവാഹത്തി മുനിസിപ്പൽ കോർപ്പറേഷൻ നിയമവും 1969 ൽ ഗുവാഹത്തി മുനിസിപ്പൽ നിയമവും നിലവിൽ വന്നു.  നിയമത്തിന്റെ 45-ാം വകുപ്പ് പ്രകാരം തിരഞ്ഞെടുക്കപ്പെട്ട കൗൺസിലർമാരാണ് 1974 -ൽ ആദ്യമായി കോർപ്പറേഷൻ രൂപീകരിച്ചത്.  ഒരു മുനിസിപ്പൽ കോർപ്പറേഷൻ ഇന്ത്യയിലെ ഏറ്റവും ഉയർന്ന നഗര തദ്ദേശ സ്ഥാപനമാണ് (ULB).  നിലവിൽ, ജി‌എം‌സി അതിന്റെ അധികാരപരിധിയിലുള്ള 216 കിലോമീറ്റർ 2 (83 ചതുരശ്ര മൈൽ) വിസ്തീർണ്ണം ഉൾക്കൊള്ളുന്നു, ഇത് 61 മുനിസിപ്പൽ വാർഡുകളായി തിരിച്ചിരിക്കുന്നു.

## കോർപ്പറേഷൻ അഡ്മിനിസ്ട്രേഷൻ
തിരഞ്ഞെടുക്കപ്പെട്ട 61 വാർഡ് അംഗങ്ങളുടെ കൗൺസിൽ ചെയർമാനായ ഗുവാഹത്തി കോർപ്പറേഷന്റെ 61 മുനിസിപ്പൽ വാർഡുകളുടെ ചുമതല മേയർക്കും ഡെപ്യൂട്ടി മേയർക്കുമാണ്.  കോർപ്പറേഷന്റെ ശരിയായ പ്രവർത്തനത്തിന് കമ്മീഷണർ ഉത്തരവാദിയാണ്.  ഒരു അഡീഷണൽ കമ്മീഷണറും അസോസിയേറ്റ് കമ്മീഷണറും അദ്ദേഹത്തെ സഹായിക്കുന്നു.  ഒരു ചീഫ് എഞ്ചിനീയർക്ക് ജലമരാമത്ത് വകുപ്പിന്റെയും പൊതുമരാമത്ത് വകുപ്പിന്റെയും ചുമതലയുണ്ട്.  ഗാരേജ് ബ്രാഞ്ച് അക്കൗണ്ട്സ് ബ്രാഞ്ച് സാമ്പത്തിക ഉപദേഷ്ടാവ്, ചീഫ് അക്കൗണ്ടുകൾ, ഓഡിറ്റിംഗ് ഓഫീസർ എന്നിവരുടെ ചുമതല ഒരു സൂപ്പർവൈസിംഗ് എഞ്ചിനീയർക്കാണ്.  ഓരോ റവന്യൂ സോണിനും നേതൃത്വം നൽകുന്നത് ഒരു ഡെപ്യൂട്ടി കമ്മീഷണറാണ്.

## അഡ്മിൻ സിസ്റ്റം

* സുരക്ഷ
* വാട്ടർ വർക്ക് ടാക്സ് ഡിവിഷൻ
* പൊതുമരാമത്ത്
* കെട്ടിട അനുമതി
* സ്ട്രീറ്റ് ലൈറ്റിംഗും ഇലക്ട്രിക്കൽ  സെക്ഷനും
* മുനിസിപ്പൽ മാർക്കറ്റുകൾ
* ആരോഗ്യവും ശുചിത്വവും
* കന്നുകാലികൾ
* എൻഫോഴ്സ്മെന്റ്
* വസ്തു നികുതി
* മ്യൂട്ടേഷൻ ബ്രാഞ്ച്
* ബിസിനസ് ലൈസൻസ്, വ്യവസായ അനുമതി
* പരസ്യം ചെയ്യൽ
* പതുക്കെ നീങ്ങുന്ന വാഹന ശാഖ
* മൃതദേഹവും രാത്രി മണ്ണും നീക്കം ചെയ്യുന്ന ശാഖ
* ദാരിദ്ര്യ ലഘൂകരണം
* ജനന മരണ രജിസ്ട്രേഷൻ
* ഗാരേജ് ബ്രാഞ്ച്
* അക്കൗണ്ട് ശാഖ

## അവലംബങ്ങൾ
https://www.google.com/url?sa=t&source=web&rct=j&url=http://gmc.assam.gov.in/&ved=2ahUKEwiqid6ciKPyAhWdIbcAHUxtDrEQFnoECDMQAg&usg=AOvVaw1vBW2-6srkYAa8j3dRpxFS
വാബാഷ് നദി

**വാബാഷ് നദി**  (French: Ouabache) അമേരിക്കൻ ഐക്യനാടുകളിലെ 503 മൈൽ  (810 കിലോമീറ്റർ) നീളമുള്ള ഒരു നദിയാണ്. ഇന്ത്യാന സംസ്ഥാനത്തുകൂടിയാണ് നദിയുടെ ഭൂരിഭാഗവും ഒഴുകുന്നത്. ഇൻഡ്യാന അതിർത്തിക്കടുത്തുള്ള ഒഹായോയിലെ ഹെഡ്‌വാട്ടറിൽ നിന്ന് ഉത്ഭവിക്കുന്ന നദി, തുടർന്ന് തെക്ക് പടിഞ്ഞാറൻ ദിശയിൽ വടക്കേ ഇന്ത്യാനയ്ക്ക് കുറുകെ ഇല്ലിനോയി അതിർത്തിയ്ക്ക് സമീപം തെക്കോട്ട് തിരിഞ്ഞ് ഒഹായോ നദിയിലേക്ക് പതിയ്ക്കുന്നതിനുമുമ്പ് തെക്കൻ ഭാഗം ഇന്ത്യാന-ഇല്ലിനോയി അതിർത്തിയായി മാറുന്നു.  ഒഹായോ നദിയുടെ ഏറ്റവും വലിയ വടക്കൻ പോഷകനദിയും കുംബർലാൻഡ്, ടെന്നസി നദികൾക്ക് തൊട്ടുപിന്നിൽ മൂന്നാമത്തെ വലിയ നദിയുമാണിത്. ഇൻഡ്യാനയിലെ ഹണ്ടിംഗ്ടണിനടുത്തുള്ള അണക്കെട്ട് മുതൽ ഒഹായോ നദിയിലെ ടെർമിനസ് വരെ, വാബാഷ് നദി 411 മൈൽ (661 കിലോമീറ്റർ) ദൂരത്തിൽ തടസങ്ങളില്ലാതെ ഒഴുകുന്നു. ഇൻഡ്യാനയുടെ ഭൂരിഭാഗം പ്രദേശങ്ങളും നദിയുടെ നീർത്തടമാണ്. ടിപ്പെക്കാനോ നദി, വൈറ്റ് നദി, എംബറസ് നദി, ലിറ്റിൽ വാബാഷ് നദി എന്നിവയാണ് ഇതിൻറെ പ്രധാന പോഷകനദികൾ.

## അവലംബം
മോർണിംഗ് അറ്റ് ഗ്രാൻഡ് മനൻ

ആൽഫ്രഡ് തോംസൺ ബ്രിച്ചർ 1878 ൽ വരച്ച ഓയിൽ പെയിന്റിംഗാണ് **മോർണിംഗ് അറ്റ് ഗ്രാൻഡ് മനൻ**. ഇൻഡ്യാനപോളിസ് മ്യൂസിയം ഓഫ് ആർട്ടിലെ സ്ഥിരമായ ശേഖരത്തിന്റെ ഭാഗമാണിത്. നിലവിൽ പെയിൻ ഏർലി അമേരിക്കൻ പെയിന്റിംഗ് ഗാലറിയിൽ ഈ ചിത്രം കാണുവാൻ സാധിക്കും 
## വിവരണം
കാനഡയിലെ ന്യൂ ബ്രൺസ്‌വിക്കിലെ ബ്രിച്ചറിന്റെ പ്രിയപ്പെട്ട അവധിക്കാല സ്ഥലമായ ഗ്രാൻഡ് മനാൻ ദ്വീപിൽ അറ്റ്ലാന്റിക് മഹാസമുദ്രത്തിന് മുകളിൽ വരുന്ന ഒരു ചെറിയ ഉൾക്കടലിന്റെ തീരത്തെ സൂര്യോദയത്തെ വരച്ചു.  പിങ്ക് ആകാശത്തിന് എതിരായി നാല് കപ്പലുകൾ ചിത്രത്തിൽ വ്യക്തമായി കാണാവുന്നതാണ്. ക്യാൻവാസിന്റെ ഇടതുവശത്ത്, കൂർത്ത, പാറക്കെട്ടുള്ള ഒരു കിഴുക്കാംതൂക്കായ മലഞ്ചെരിവിന്റെ മുൻവശം രചനയെ വേർപെടുത്തുന്നു. ഓരോ ഓളവും കടൽത്തീരത്തേക്ക് അടിക്കുന്നത് ബ്രിച്ചർ വ്യക്തമായി ചിത്രീകരിച്ചിരിക്കുന്നു. ക്യാൻവാസിന്റെ മധ്യഭാഗത്ത് അൽപ്പം ഇടതുവശത്താണ് സൂര്യൻ ചിത്രീകരിക്കപ്പെട്ടിരിക്കുന്നതെങ്കിലും കണ്ണുക ആകർഷിക്കുന്ന ഒരു പ്രധാന കേന്ദ്രബിന്ദുവാണത്. മറ്റ് ഹഡ്സൺ റിവർ സ്കൂൾ ചിത്രകാരന്മാരെപ്പോലെ ബ്രിച്ചർ തന്റെ ബ്രഷ് സ്ട്രോക്കുകൾ കൊണ്ട് ക്യാൻവാസ് കാഴ്‌ചയിൽ നിന്നു മറയ്ക്കുന്നു.

## ചരിത്രപരമായ വിവരങ്ങൾ
ആൽഫ്രഡ് തോംസൺ ബ്രിച്ചർ ഹഡ്സൺ റിവർ സ്കൂളിൽ നിന്നുള്ള അമേരിക്കൻ ലൂമിനിസ്റ്റ് പ്രസ്ഥാനത്തിന്റെ ഭാഗമായിരുന്നു. മറ്റു ഇംപ്രഷനിസ്റ്റുകളെപ്പോലെ, ലാൻഡ്‌സ്‌കേപ്പുകളിൽ പ്രകാശത്തിന്റെ  വിന്യാസത്തിൽ അവർക്ക്  പ്രത്യേക താല്പര്യം പ്രകടിപ്പിച്ചിരുന്നു. സമുദ്രത്തിനെതിരെ പ്രകാശം വിന്യസിച്ചത് അറിയുവാൻ ബ്രിച്ചറിന് തന്നെ പ്രത്യേക താൽപ്പര്യമുണ്ടായിരുന്നു. ബ്രിച്ചർ പ്രത്യേകിച്ചും, കടൽക്കാഴ്ചകൾക്കും വടക്കൻ അറ്റ്ലാന്റിക് കടൽത്തീരം ചിത്രീകരിക്കുന്നതിനും പ്രശസ്തനായി. ബ്രിച്ചർ അവസാനത്തെ പ്രധാന ലുമിനിസ്റ്റ് ചിത്രകാരനായി കണക്കാക്കപ്പെടുന്നു. മോർണിംഗ് അറ്റ് ഗ്രാൻഡ് മനൻ അദ്ദേഹത്തിന്റെ കരിയറിലെ ഏറ്റവും ഉയർച്ചയുള്ള സമയത്താണ് സംഭവിച്ചത്.   ചിത്രമാകട്ടെ യൂറോപ്യൻ സൗന്ദര്യശാസ്ത്രം ആവാഹിച്ചിരുന്നു. 

## അവലംബം

വർഗ്ഗം:ലാൻഡ്സ്കേപ്പ് പെയിന്റിംഗുകൾ
വർഗ്ഗം:ഇന്ത്യനാപൊളിസ് മ്യൂസിയം ഓഫ് ആർട്ടിന്റെ ശേഖരത്തിലുള്ള പെയിന്റിംഗുകൾ
കെ. ശങ്കരൻ നായർ

ഒരു ഇന്ത്യൻ സിവിൽ സെർവന്റും, നയതന്ത്രജ്ഞനും, റോയുടെ ഡയരക്ടറുമായിരുന്നു അദ്ദേഹത്തിന്റെ സുഹൃത്തുക്കൾക്കിടയിൽ **കേണൽ മേനോൻ** എന്നു കൂടി അറിയപ്പെടുന്ന **കെ. ശങ്കരൻ നായർ**(ഡിസംബർ 20 1919 - നവംബർ 17 2015). 1986 മുതൽ 1988 വരെ സിംഗപ്പൂരിലെ ഇന്ത്യൻ ഹൈകമ്മീഷണർ ആയിരുന്നു ഇദ്ദേഹം. ഇന്ത്യൻ ഇംപീരിയൽ പോലീസിന്റെ അവസാനത്തെ അംഗമായിരുന്നു ഇദ്ദേഹം. ബംഗ്ലാദേശിന്റെ രൂപീകരണത്തിൽ ബംഗ്ലാദേശ് വിമോചന യുദ്ധത്തിൽ റോയുടെ ഓപ്പറേഷനിലൂടെ മുഖ്യ പങ്കു വഹിച്ച വ്യക്തി കൂടി ആയിരുന്നു ശങ്കരൻ നായർ. ഇദ്ദേഹത്തിന്റെ ഓർമക്കുറിപ്പായ Inside IB and RAW: A Rolling Stone that Gathered Moss  എന്ന 2008-ൽ പ്രസിദ്ധീകരിച്ച കൃതി ഇന്ത്യയിലെ ഏറ്റവും വലിയ രണ്ടു സുരക്ഷാ ഏജൻസികളുടെ ഉള്ളുകള്ളികളിലേക്ക് വെളിച്ചം വീശുന്നുവെന്ന കാരണത്താൽ വാർത്താപ്രാധാന്യം നേടി.1983-ൽ രാജ്യം പത്മഭൂഷൺ നൽകി ഇദ്ദേഹത്തെ ആദരിച്ചു. 
## അവലംബം

വർഗ്ഗം:ഡിസംബർ 20-ന് ജനിച്ചവർ
വർഗ്ഗം:1919-ൽ ജനിച്ചവർ
വർഗ്ഗം:നവംബർ 17-ന് മരിച്ചവർ
വർഗ്ഗം:2015-ൽ മരിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
ആമിന അസ്സിൽമി

അമേരിക്കയിലെ ഒരു മുസ്‌ലിം നേതാവും പ്രഭാഷകയുമായിരുന്നു **ആമിന അസ്സിൽമി** (1945 - 5 മാർച്ച് 2010) . ഇന്റർനാഷണൽ യൂണിയൻ ഓഫ് മുസ്ലിം വുമൺ ഡയറക്ടർ ആയിരുന്ന അവർ അമേരിക്കയിലുടനീളം സജീവമായി പ്രവർത്തിച്ചിരുന്ന ഒരു ആക്റ്റിവിസ്റ്റായിരുന്നു. 

## ജീവിതരേഖ
പ്രൊട്ടസ്റ്റന്റ് പ്രബോധകയായിരുന്ന ജാനിസ് ഹഫ് എന്ന യുവതിയാണ് 1977-ൽ ആമിന അസ്സിൽമി ആയി മാറുന്നത്. മുസ്‌ലിംകളായ ചില സഹപാഠികളെ തന്റെ വിശ്വാസത്തിലേക്ക് ക്ഷണിച്ചപ്പോഴാണ് ഇസ്‌ലാമിക വിശ്വാസപ്രമാണങ്ങളുമായി പരിചയപ്പെടാനിടയായത്. 
ഇന്റർനാഷണൽ യൂണിയൻ ഓഫ് മുസ്ലീം വുമണിന്റെ ഡയറക്ടർ എന്ന നിലയിൽ അവർ വിവിധ കാമ്പസുകൾ സന്ദർശിച്ചുകൊണ്ട് ഇസ്‌ലാമിക പഠനപ്രഭാഷണങ്ങൾ നടത്തിവന്നു. 
ലോകത്തെ ഏറ്റവും സ്വാധീനമുള്ള 500 മുസ്‌ലിംകൾ എന്ന പട്ടികയിൽ (2009) അവർ ഇടം പിടിച്ചിരുന്നു.
2001 മുതൽ അമേരിക്കയിലെ തപാൽ വകുപ്പ് ഈദ് സ്റ്റാമ്പ് പുറത്തിറക്കി വരുന്നതിൽ ആമിന അസ്സിൽമി പങ്കുവഹിച്ചിരുന്നു. ഇസ്‌ലാമികപഠനത്തിനായുള്ള ഒരു കേന്ദ്രം അവർ നിർമ്മിക്കുകയുണ്ടായി.
നാഷണൽ ഫിലിം ബോർഡ് ഓഫ് കാനഡ, വടക്കേ അമേരിക്കയിലെ മുസ്‌ലിം സ്ത്രീകളെക്കുറിച്ച് 2005-ൽ പുറത്തിറക്കിയ *മീ ആൻഡ് മോസ്ക് എന്ന* ഡോക്യുമെന്ററി ചിത്രത്തിൽ ആമിനയും ഉൾപ്പെട്ടിട്ടുണ്ട്.
2010 മാർച്ച് 5 ന് ന്യൂയോർക്കിലെ ഒരു പരിപാടിയിൽ നിന്ന് മടങ്ങവെ, ഒരു വാഹനാപകടത്തിൽ അസിൽമിയും മൂത്തമകനും മരിച്ചു. അവളുടെ ഇളയ മകനും മറ്റൊരു വാഹനാപകടത്തിൽ കൊല്ലപ്പെട്ടിരുന്നു. 
മാതാവിന്റെ പ്രവർത്തനങ്ങൾ ഏറ്റെടുത്ത മകൾ, ലഹരിവിരുദ്ധ ബോധവൽക്കരണത്തിൽ സജീവമായി നേതൃത്വം നൽകിവരുന്നു.
## അവലംബം

 
വർഗ്ഗം:അമേരിക്കൻ മുസ്ലിങ്ങൾ
വർഗ്ഗം:2010-ൽ മരിച്ചവർ
വർഗ്ഗം:1945-ൽ ജനിച്ചവർ
മിസിസിനേവ നദി

**മിസിസിനേവ നദി** അമേരിക്കൻ ഐക്യനാടുകളിലെ കിഴക്കൻ ഇന്ത്യാനയിലൂടെയും ഒരു ചെറിയ ഭാഗം പടിഞ്ഞാറൻ  ഒഹായോയിലൂടെയും ഒഴുകുന്ന വാബാഷ് നദിയുടെ ഒരു പോഷകനദിയാണ്. 120 മൈൽ (190 കിലോമീറ്റർ) നീളവും വൈറ്റ് റിവർ, ലിറ്റിൽ വാബാഷ് നദികൾക്ക് പിന്നിൽ വാബാഷ് നദിയുടെ മൂന്നാമത്തെ വലിയ പോഷകനദിയുമായ ഇത് എംബാറസ്, വെർമിലിയൻ നദികളേക്കാൾ നേരിയ വലിപ്പക്കൂടുതലുണ്ട്. വബാഷ്, ഒഹായോ നദികളോടൊപ്പം ഇത് മിസിസിപ്പി നദീതടപ്രദേശത്തിന്റെ ഭാഗമാണ്.

1812 ലെ യുദ്ധത്തിൽ, മിസിസിനേവ യുദ്ധഭൂമിയായിരുന്ന നദിതടപ്രദേശം മയാമി ഇന്ത്യക്കാർക്കെതിരെ അമേരിക്കൻ സൈന്യത്തെ അണിനിരത്തിയിരുന്നു. യുഎസ് നാവികസേനയുടെ രണ്ട് എണ്ണക്കപ്പലുകൾക്ക് നദിയുടെ പേരിൽ യുഎസ്എസ് മിസിസിനേവ എന്ന് പേരിട്ടു. ഒരു ചരിവിൽ കിടക്കുന്നു എന്ന അർത്ഥം വരുന്ന മയാമി ഇന്ത്യൻ പദമായ *nimacihsinwi* എന്നതിൽ നിന്നാണ മിസിസിനേവ എന്ന പദം ഭാഗികമായി ഉരുത്തിരിഞ്ഞതെന്നു കരുതപ്പെടുന്നു. 

## അവലംബം
എംബാറസ് നദി

**എംബാറസ് നദി ( )** അമേരിക്കൻ ഐക്യനാടുകളിലെ തെക്കുകിഴക്കൻ ഇല്ലിനോയിയിലെ വബാഷ് നദിയുടെ 195 മൈൽ നീളമുള്ള (314 കിലോമീറ്റർ) പോഷകനദിയാണ്. എംബാറസ് നദിയിലെ ജലം വാബാഷ്, ഒഹായോ, മിസിസിപ്പി നദികൾ വഴി മെക്സിക്കോ ഉൾക്കടലിൽ പതിക്കുന്നു. നദി ഒരു കാർഷിക മേഖലയിൽ 1,566,450 ഏക്കർ (6,339.2 കി.മീ) ചുറ്റളവിലുള്ള ഒരു നീർത്തടം സൃഷ്ടിക്കുന്നു.

## അവലംബം
ചാൾസ്റ്റൺ, ഇല്ലിനോയി

**ചാൾസ്റ്റൺ** അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ കോൾസ് കൗണ്ടിയിലെ ഒരു നഗരവും കൗണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 21,838 ആയിരുന്നു. ഈസ്റ്റേൺ ഇല്ലിനോയി യൂണിവേഴ്സിറ്റിയുടെ ആസ്ഥാനമായ ഈ നഗരം, അതിന്റെ അയൽനഗരമായ മാട്ടൂണുമായി അടുത്തു ബന്ധപ്പെട്ടിരിക്കുന്നു. രണ്ടു നഗരങ്ങളും ചാൾസ്റ്റൺ -മാട്ടൂൺ മൈക്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിലെ പ്രധാന നഗരങ്ങളാണ്.

## ഭൂമിശാസ്ത്രം
ചാൾസ്റ്റൺ സ്ഥിതിചെയ്യുന്ന അക്ഷാംശരേഖാംശങ്ങൾ  (39.4846183, -88.1779604) ആണ്. 2010 ലെ യു.എസ്. സെൻസസ് പ്രകാരം   9.63 ചതുരശ്ര മൈൽ (24.94 ചതുരശ്ര കിലോമീറ്റർ) ആകെ ഭൂവിസ്തൃതിയുള്ള ചാൾസ്റ്റൺ നഗരത്തിന്റെ 8.92 ചതുരശ്ര മൈൽ (23.10 ചതുരശ്ര കിലോമീറ്റർ) (അല്ലെങ്കിൽ 92.63 ശതമാനം) ഭൂപ്രദേശം കരഭൂമിയും 0.71 ചതുരശ്ര മൈൽ (1.84 ചതുരശ്ര കിലോമീറ്റർ) (അല്ലെങ്കിൽ 7.37 ശതമാനം) ഭൂപ്രദേശം ജലം ഉൾപ്പെട്ടതുമാണ്.

## അവലംബം

വർഗ്ഗം:ഇല്ലിനോയിലെ നഗരങ്ങൾ
വൈൽഡ്കാറ്റ് ക്രീക്ക്

**വൈൽഡ്കാറ്റ് ക്രീക്ക്** വടക്കൻ-മദ്ധ്യ ഇന്ത്യാനയിലൂടെ ഒഴുകുന്ന വാബാഷ് നദിയുടെ ഒരു പോഷകനദിയാണ് . 84 മൈൽ (135 കിലോമീറ്റർ) നീളമുള്ള ഈ ഈ നീരൊഴുക്കിന്  804.2 ചതുരശ്ര മൈൽ (2,083 ചതുരശ്ര കിലോമീറ്റർ) വിസ്തീർണ്ണമുള്ള ഒരു നീർത്തടമാണുള്ളത്. വടക്ക്, തെക്ക്, മധ്യം എന്നിങ്ങനെയായി വൈൽഡ്കാറ്റ് ക്രീക്കിൽ  മൂന്ന് പ്രധാന ശാഖകൾ അടങ്ങിയിരിക്കുന്നു. എല്ലാ ശാഖകളും പൊതുവേ കിഴക്ക്-പടിഞ്ഞാറ് ദിശയിൽ വിളവെടുപ്പ് പ്രദേശം, മേച്ചിൽപ്രദേശം, വനം, വികസിത പ്രദേശങ്ങൾ എന്നിവയുൾപ്പെടെ വിവിധ ഭൂപ്രകൃതികളിലൂടെയും ഭൂവിനിയോഗങ്ങളിലൂടെയും ഒഴുകുന്നു.

വൈൽഡ്കാറ്റ് ക്രീക്കിന്റെ പ്രധാന പോഷകനദികൾ ലിറ്റിൽ വൈൽഡ്കാറ്റ് ക്രീക്ക്, കൊക്കോമോ ക്രീക്ക് എന്നിവയാണ്. ഇതിന്റെ വീതി കാരണം അമേരിക്കൻ ഐക്യനാടുകളിലെ മിക്ക പ്രദേശങ്ങളിലും ഈ അരുവി ഒരു നദിയായാണ് അറിയപ്പെടുന്നത്. യു.എസ്. എൻവയോൺമെന്റൽ പ്രൊട്ടക്ഷൻ ഏജൻസിയുടെ അഭിപ്രായമനുസരിച്ച് അതിന്റെ നദീമുഖത്തെ ഇതിന്റെ ശരാശരി വാർഷിക ജലമൊഴുക്ക് സെക്കൻഡിൽ 817.79 ക്യുബിക് അടി (23.157 മീ3/സെക്കന്റ്) ആണ്. 1812 നവംബറിൽ വൈൽഡ് ക്യാറ്റ് ക്രീക്ക് ഒരു യുദ്ധത്തിൽ അമേരിക്കൻ മിലിട്ടറി സേനയുടെ  പരാജയം "സ്പർസ് തോൽവി" എന്നറിയപ്പെടുന്നു.

ലഫായറ്റിനടുത്തുവച്ച് വാബാഷ് നദിയിൽ ചേരുന്നതിന് മുമ്പ് വൈൽഡ്കാറ്റ് ക്രീക്ക് ഗ്രീൻടൗൺ, കൊക്കോമോ, ബർലിംഗ്ടൺ എന്നിവിടങ്ങളിലൂടെ സഞ്ചരിക്കുന്നു. ഗ്രീൻടൗണിന് തൊട്ടു പടിഞ്ഞാറ്, ഈ അരുവി കൊക്കോമോ റിസർവോയറായി മാറുന്നു. ഒരു സ്വകാര്യ പരിസ്ഥിതി/വിനോദ സംഘടനയായ വൈൽഡ്കാറ്റ് ഗാർഡിയൻസ് ഈ അരുവി മാലിന്യങ്ങളും അവശിഷ്ടങ്ങളുമില്ലാതെ സംരക്ഷക്കാൻ പ്രവർത്തിക്കുന്നു.

## അവലംബം
ഷുഗർ ക്രീക്ക്

**ഷുഗർ ക്രീക്ക്** അമേരിക്കൻ ഐക്യനാടുകളിലെ സംസ്ഥാനമായ ഇന്ത്യാനയിൽ സ്ഥിതി ചെയ്യുന്ന ഒരു ജലമാർഗ്ഗമാണ്. ഇന്ത്യാനയിലെ കെംപ്ടണിൽ നിന്ന് ഏകദേശം രണ്ട് മൈൽ തെക്കുഭാഗത്തായുള്ള ഒരു ഫാം ഫീൽഡിൽ നിന്ന് ഉത്ഭവിക്കുന്ന ഇത് ഏകദേശം 93 മൈൽ (150 കിലോമീറ്റർ) ദൂരം പടിഞ്ഞാറ്-തെക്കുപടിഞ്ഞാറൻ ദിശയിലേയ്ക്ക് ഒഴുകി മോണ്ടെസുമയ്ക്ക് 5 മൈൽ (8.0 കിലോമീറ്റർ) വടക്കുഭാഗത്തുവച്ച് വാബാഷ് നദിയിൽ ലയിക്കുന്നു. ജലമാർഗ്ഗത്തിലെ ഏറ്റവും വലിയ സമൂഹം ക്രോഫോർഡ്സ്വില്ലെ ആണ്.

ഷുഡേഴ്സ്, ടർക്കി റൺ എന്നീ ഇന്ത്യാനയിലെ രണ്ട് സംസ്ഥാന ഉദ്യാനങ്ങളിലൂടെ ഒഴുകുന്ന ഷുഗർ ക്രീക്ക് ഒരു ജനപ്രിയ വിനോദസഞ്ചാരവും കനോയിസ്റ്റ് ആകർഷണവുമാണ്. ഇവിടെയുള്ള പാറക്കെട്ടുകളിൽ ഈ അരുവിയുടേയും അതിന്റെ നിരവധി ചെറിയ പോഷകനദികളുടേയും ഒഴുക്ക് സൃഷ്ടിച്ച മനോഹരമായ മലയിടുക്കുകളും ചെറിയ വെള്ളച്ചാട്ടങ്ങളും പേരുകേട്ടതാണ്. 

ഇന്ത്യാനയിലെ മോണ്ട്ഗോമറി കൗണ്ടിയിലെ ഫ്രാങ്ക്ലിൻ ടൗൺഷിപ്പിൽ ഷുഗർ ക്രീക്കിനു മുകളിൽ ഡാർലിംഗ്ടൺ കവേഡ് ബ്രിഡ്ജ് സ്ഥിതിചെയ്യുന്നു. ഇത് 1990 ൽ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ പട്ടികപ്പെടുത്തിയിട്ടുണ്ട്.

## അവലംബം

വർഗ്ഗം:ജലഗതാഗതം
ഹൈദരാബാദ് ബ്രദേഴ്സ്

ലഘുചിത്രം
കർണ്ണാടകസംഗീതത്തിലെ പ്രശസ്തരായ സഹോദരഗായകരാണ് **ഹൈദരാബാദ് ബ്രദേഴ്സ്** എന്നറിയപ്പെടുന്ന ഡി.രാഘവാചാരി, ഡി.ശേഷാചാരി എന്നിവർ.  ഹൈദരാബാദ്  നഗരവുമായുള്ള ദീർഘകാല ബന്ധം കാരണം അവർ ഹൈദരാബാദ് സഹോദരന്മാർ എന്നാണ് അറിയപ്പെടുന്നത്.   

## വംശാവലി
വിദ്വാൻ രാഘവചാരിയും വിദ്വാൻ ശേഷാചാരിയും പരമ്പരാഗത ക്ലാസിക്കൽ സംഗീതജ്ഞരുടെ കുടുംബത്തിലാണ് ജനിച്ചത്.  അവരുടെ പിതാവ് ദരൂർ രത്നാമാചാര്യുലുവിൽ നിന്നാണ് അവർ പ്രാഥമിക  സംഗീതപരിശീലനം നേടിയത്. അവരുടെ അമ്മ ദരൂർ സുലോചന ദേവിയും കർണാട്ടിക് ക്ലാസിക്കൽ സംഗീതജ്ഞയായിരുന്നു.   ഹൈദരാബാദിലെ ഗവൺമെന്റ് മ്യൂസിക് ആൻഡ് ഡാൻസ് കോളേജിൽ സുസർല ശിവറാമിന്റെ ശിക്ഷണത്തിൽ രാഘവചാരി  സംഗീതത്തിൽ കൂടുതൽ വൈദഗ്ദ്ധ്യം നേടി. 

## പ്രകടനം
ആകാശവാണിയും ദൂരദർശനും ഉൾപ്പെടെ ഇന്ത്യയിലെ പ്രശസ്തമായ വിവിധ സംഗീത വേദികളിൽ ഹൈദരാബാദ് ബ്രദേഴ്സ് വർഷങ്ങളായി പ്രകടനം നടത്തി.   ഇന്ത്യയിലെ നിരവധി പ്രകടനങ്ങൾക്ക് പുറമേ, യുഎസ്എ, കാനഡ, ഓസ്‌ട്രേലിയ, ഖത്തർ തുടങ്ങിയ രാജ്യങ്ങളിലും അവർ സംഗീതക്കച്ചേരികൾ നടത്തിയിട്ടുണ്ട്. 

## അവാർഡുകൾ
1977 ലും 1978 ലും ഹൈദരാബാദിലെ സംഗീത നാടക അക്കാദമിയുടെ മികച്ച യുവ പ്രതിഭാ പുരസ്കാരം ഹൈദരാബാദ് ബ്രദേഴ്സിന് ലഭിച്ചു.  മദ്രാസ് മ്യൂസിക് അക്കാദമി തുടർച്ചയായി മൂന്നുവർഷം (1990, 1991, 1992)മികച്ച ഗായകരെന്ന നിലയിൽ അവരെ ആദരിച്ചു  1993 -ൽ, മ്യൂസിക് അക്കാദമി അവർക്ക് അപൂർവമായ ത്യാഗരാജ കൃതികളുടെ മികച്ച അവതരണത്തിനുള്ള *മഹാരാജപുരം വിശ്വനാഥ അയ്യർ അവാർഡ് നൽകി.*  1988, 1990, 1991 എന്നീ വർഷങ്ങളിൽ മികച്ച ഗായകരെന്ന നിലയിൽ കൃഷ്ണ ഗാനസഭ അവരെ ആദരിച്ചു.  1992 ൽ,  ജയേന്ദ്ര സരസ്വതിയുടെ 58-ാം ജന്മദിനം ആഘോഷിക്കുന്നതിനായി കാഞ്ചി കാമകോടി പീഠത്തിന്റെ ആസ്ഥാന വിദ്വാൻമാരായി ഇരുവരും നാമനിർദ്ദേശം ചെയ്യപ്പെട്ടു.  2011 ൽ ചെന്നൈയിലെ മ്യൂസിക് അക്കാദമി നൽകുന്ന 'സീനിയർ ഔട്ട്‌സ്റ്റാൻഡിംഗ് വോക്കലിസ്റ്റ്സ്' അവാർഡ് അവർക്ക് ലഭിച്ചു.  2012 ൽ ആന്ധ്രാപ്രദേശ് സർക്കാരിന്റെ *കലാരത്ന അവാർഡ് നൽകി ആദരിച്ചു.*  ഇന്ത്യൻ ശാസ്ത്രീയ സംഗീതത്തിനുള്ള അവരുടെ സംഭാവനകൾ പരിഗണിച്ച്, ടെക്സാസിലെ ഓസ്റ്റിനിലെ ഇന്ത്യൻ സമൂഹം *സംഗീത ചൂഡാമണി എന്ന പദവി നൽകി ഹൈദരാബാദ് ബ്രദേഴ്സിനെ ആദരിച്ചു.* 2017 ൽ അവർക്ക് തിരുമല തിരുപ്പതി ദേവസ്ഥാനത്തിന്റെ 'സപ്തഗിരി സംഗീത വിധ്വാൻ മണി' നൽകി ആദരിച്ചു. 

## അവലബം

 
## പുറംകണ്ണികൾ
*ഹൈദരാബാദ് സഹോദരമ്മാരുടെ സംഗീതാലാപനം

വർഗ്ഗം:കർണ്ണാടകസംഗീതജ്ഞർ
റൊണാൾഡ് കാമറോൺ

റൊണാൾഡ് കാമറൂൺ (ജനനം 1945) ഒരു അമേരിക്കൻ ബിസിനസുകാരനാണ്. മൗണ്ടെയർ ഫാംസിന്റെ ഉടമയും ചെയർമാനുമാണ് ഈ വ്യക്തി.

## ജീവിതരേഖ
1945ൽ റ്റെഡ് കാമറോണിന്റെ മകനായി അമേരിക്കയിൽ ജനിച്ചു. മൗണ്ടൈർ കോർപറേഷന്റെ സ്ഥാപകനായ ഗയ്‌ കാമറോണിന്റെ പൗത്രനാണ് റ്റെഡ് കാമറോൺ.

കാമറൂൺ 1968 ൽ മൗണ്ടെയറിൽ ചേർന്നു, 1978 ൽ പിതാവിന്റെ മരണശേഷം പ്രസിഡന്റും സിഇഒയും ആയി. യുഎസിലെ ഏറ്റവും വലിയ ആറാമത്തെ പൗൾട്ടറി ഫാം കമ്പനിയാണ് മൗണ്ടെയർ.

## അവലംബം
വർഗ്ഗം:1945-ൽ ജനിച്ചവർ
വർഗ്ഗം:സംരംഭകർ
മൗണ്ടൻ ലാൻഡ്സ്കേപ്പ് വിത് കാസിൽ

ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച ഓയിൽ ഓൺ പാനൽ പെയിന്റിംഗ് ആണ് **മൗണ്ടൻ ലാൻഡ്സ്കേപ്പ് വിത് കാസിൽ**. 1600 -കളിൽ പെയിന്റിംഗ് പൂർത്തിയാക്കിയിരിക്കാം.
## ചിതരചന
പെയിന്റിംഗിൽ ഡി മോമ്പേഴ്സ് അദ്ദേഹത്തിന് താല്പര്യമുള്ള ദേശാന്തരമായതും ഭാവനാപരമായതുമായ ലാൻഡ്സ്കേപ്പ് ചിത്രീകരിക്കുന്നു.   ഊഷ്മള നിറവും വിചിത്രവുമായ മുൻഭാഗം ദൂരെ നിന്ന് കാണുന്ന നീലകലർന്ന ഉയർന്ന പ്രദേശങ്ങളുള്ള ചൂട് കുറഞ്ഞ പശ്ചാത്തലത്തിലേക്ക് വഴിമാറുന്നു. കിഴുക്കാംതൂക്കായ മലഞ്ചെരിവിൽ ഒരു വളഞ്ഞ പാതയിലൂടെ നിരവധി ആളുകൾ സഞ്ചരിക്കുന്നു. അതിന് മുകളിൽ ഒരു കോട്ട സ്ഥിതിചെയ്യുന്നു. മുൻവശത്ത്, രണ്ട് കഴുതകളുമായി ഒരു കൂട്ടം സഞ്ചാരികൾ നീങ്ങുന്നു. അവരുടെ ഇടയിൽ രണ്ട് കുതിരപ്പടയാളികളുണ്ട്. അതിൽ ഒരു കുതിര നായയുടെ അരികിൽ നിൽക്കുന്നു. അദ്ദേഹത്തിന്റെ ആദ്യകാല പ്രവർത്തനങ്ങളിൽ, ഡി മൊമ്പർ പലപ്പോഴും ജോൺ ബ്രൂഗൽ ദി എൽഡറുമായി യോജിച്ച് പ്രവർത്തിച്ചിരുന്ന അദ്ദേഹം ഏറെക്കുറെ സ്റ്റാഫേജ് പ്രതിഛായകൾ വരച്ചു. 
## ചിത്രകല ഉറവിടം
ഡച്ചുകാർക്കും മനുഷ്യവർഗത്തിനും എതിരായ കുറ്റകൃത്യങ്ങൾക്ക് ഉത്തരവാദിയായ ഓസ്ട്രിയൻ നാസി നേതാവ് ആർതർ സെയ്സ്-ഇൻക്വാർട്ടിന്റെ സ്വത്തായി ഈ പെയിന്റിംഗ് മാറി. 1942-ൽ ഷുബെർട്ട്-സോൾഡേൺ ഈ പെയിന്റിംഗ് ഏറ്റെടുത്തു. 1942-ൽ ഈ ചിത്രം വിയന്നയിലെ ജെമൽഡെഗലേറി ശേഖരത്തിന്റെ ഭാഗമായി. 

## അവലംബം

## പുറംകണ്ണികൾ
*The painting at the Kunsthistorisches Museum official website
*The painting at the Web Gallery of Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
സാംഗമൺ നദി

**സാംഗമൺ നദി** അമേരിക്കൻ ഐക്യനാടുകളിലെ മധ്യ ഇല്ലിനോയിയിൽ ഏകദേശം 246 മൈൽ (396 കിലോമീറ്റർ) നീളമുള്ള ഇല്ലിനോയി നദിയുടെ ഒരു പ്രധാന പോഷകനദിയാണ്. ഇത് പിയോറിയയ്ക്കും സ്പ്രിംഗ്ഫീൽഡിനുമിടയിൽ മിക്കവാറും ഗ്രാമീണ കാർഷിക മേഖലയിലൂടെയാണ് ഒഴുകുന്നത്. എബ്രഹാം ലിങ്കന്റെ ആദ്യകാല ജീവിതവുമായി ബന്ധപ്പെട്ടിരിക്കുന്നതും ഇല്ലിനോയിയിലെ ആദ്യകാല യൂറോപ്യൻ കുടിയേറ്റത്തിൽ ഒരു പ്രധാന പങ്ക് വഹിച്ചതുമായ ഈ നദിയുടെ ചുറ്റുമുള്ള പ്രദേശം "സംഗമൺ റിവർ കൺട്രി" എന്നറിയപ്പെട്ടിരുന്നു. മോണ്ടിസെല്ലോയ്ക്കടുത്തുള്ള റോബർട്ട് അല്ലെർട്ടൺ പാർക്കിലൂടെ ഒഴുകുന്ന സംഗമൺ നദിയുടെ ഭാഗം 1971 ൽ നാഷണൽ നാച്ചുറൽ ലാൻഡ്മാർക്ക് എന്ന് നാമകരണം ചെയ്യപ്പെട്ടു.

## അവലംബം
മുസ്‌നദ് അഹ്‌മദ് ഇബ്ൻ ഹൻബൽ

ഹൻബലി കർമ്മശാസ്ത്രസരണിയുടെ ആചാര്യനായിരുന്ന അഹ്‌മദ് ഇബ്ൻ ഹൻബൽ സമാഹരിച്ച ഹദീഥുകളുടെ ഒരു ഗ്രന്ഥമാണ് ***മുസ്‌നദ് അഹ്‌മദ് ഇബ്ൻ ഹൻബൽ***   അഥവാ **മുസ്‌നദ് ഇബ്ൻ ഹൻബൽ**(  ). 

## വിവരണം
ഇരുപത്തിഏഴായിരത്തോളം ഹദീഥുകൾ ഉൾപ്പെടുന്ന മുസ്‌നദ് ഇബ്ൻ ഹൻബൽ ഇസ്‌ലാമിക ചരിത്രത്തിലെ ഏറ്റവും വലിയ സമാഹാരമാണെന്ന് മക്തബ ശാമില അഭിപ്രായപ്പെടുന്നുണ്ട്. സ്വർഗ്ഗം വാഗ്ദാനം ചെയ്യപ്പെട്ട പത്ത് സ്വഹാബികൾ മുതൽ ആരംഭിക്കുന്ന നിവേദകരുടെ ഹദീഥുകൾ അതേ ക്രമത്തിൽ ക്രോഡീകരിക്കപ്പെട്ടിരിക്കുന്നു. നിവേദകരുടെ പദവിയും ഹദീഥ് സംരക്ഷണത്തിനായി അവർ വഹിച്ച പങ്കും ഈ സമാഹാരത്തിൽ എടുത്തുകാണിക്കുന്നുണ്ട്. ഏതെങ്കിലും പണ്ഡിതർ തെളിവുകളായി ഉദ്ധരിക്കാത്ത ഒരു ഹദീഥ് പോലും ഈ സമാഹാരത്തിലില്ല എന്ന് ഇബ്ൻ ഹൻബൽ പറഞ്ഞതായി റിപ്പോർട്ടുകളുണ്ട്. എന്നാൽ ഏതാനും (ഒൻപത് എന്നും പതിനഞ്ച് എന്നും വീക്ഷണങ്ങളുണ്ട്) ദുർബല ഹദീഥുകൾ സമാഹാരത്തിൽ കടന്നുകൂടിയിട്ടുണ്ടെന്ന് ഹദീഥ് പണ്ഡിതർ ചൂണ്ടിക്കാണിക്കുന്നുണ്ട്. മുസ്‌ലിം ലോകം മുസ്‌നദിനെ ഒരു ആധികാരിക ഹദീഥ് ഗ്രന്ഥമായി കണക്കാക്കുന്നു.

## അവലംബം

വർഗ്ഗം:ഹദീഥ് സമാഹാരങ്ങൾ
വർഗ്ഗം:ഹദീഥ്
സലൈൻ നദി (ഇല്ലിനോയി)

**സലൈൻ നദി** {Saline River (Illinois)} അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തിന്റെ തെക്കൻ ഇല്ലിനോയി ഭൂപ്രദേശത്തുകൂടി ഒഴുകുന്ന ഏകദേശം 27 മൈൽ (43 കിലോമീറ്റർ) നീളമുള്ള ഒഹായോ നദിയുടെ ഒരു പോഷകനദിയാണ്. തെക്കുകിഴക്കൻ ഇല്ലിനോയിയുടെ ഒരു വലിയ ഭാഗത്തുകൂടി കടന്നുപോകുന്ന ഈ നദിയ്ക്ക് ഏകദേശം, 1,762 ചതുരശ്ര മൈൽ (4,564 ചതുരശ്ര കിലോമീറ്റർ) നീർത്തടമുണ്ട്. സലൈൻ വാലിക്കുള്ളിലായി സ്ഥിതിചെയ്യുന്ന ഈ നദിയുടെ പ്രധാന പോഷകനദികളിൽ സൗത്ത് ഫോർക്ക്, മിഡിൽ ഫോർക്ക്, നോർത്ത് ഫോർക്ക് എന്നിവ ഉൾപ്പെടുന്നു. 19 -ആം നൂറ്റാണ്ടിന്റെ തുടക്കത്തിൽ ഇവിടെനിന്നുള്ള നിരവധി ലവണ ഉറവകളിൽനിന്ന് വാണിജ്യപരമായി ഉപ്പ് വേർതിരിച്ചെടുത്തിരുന്ന ഈ നദി തദ്ദേശീയ അമേരിക്കൻ വർഗ്ഗക്കാർക്കും ആദ്യകാല കുടിയേറ്റക്കാർക്കുമിടയിൽ സുപ്രധാനമായി കണക്കാക്കിയിരുന്നു.

## അവലംബം
തക്‌യുദ്ദീൻ അബ്ദുൾ വാഹിദ്

ഒരു ഇന്ത്യൻ സംരംഭകനും ഏവിയേറ്ററുമായിരുന്നു **തക്കിയുദ്ദീൻ അബ്ദുൽ വാഹിദ്** . രാജ്യത്തെ ആദ്യത്തെ ഷെഡ്യൂൾ ചെയ്ത സ്വകാര്യ എയർലൈൻ സ്ഥാപനമായ  ഇപ്പോൾ പ്രവർത്തനരഹിതമായ ഈസ്റ്റ്-വെസ്റ്റ് എയർലൈനിന്റെ സ്ഥാപകനും മാനേജിംഗ് ഡയറക്ടറുമായിരുന്നു അദ്ദേഹം. 1995 നവംബർ 13 ന് അദ്ദേഹം കൊല്ലപ്പെട്ടു.  

## ആദ്യകാല ജീവിതം
കേരളത്തിലെ തിരുവനന്തപുരം ജില്ലയിൽ വർക്കലയ്ക്ക് അടുത്തുള്ള  ഓടയം ഗ്രാമത്തിലാണ് വാഹിദ് ജനിച്ചത്. അദ്ദേഹത്തിന് ഹൈസ്കൂൾ  വിദ്യാഭ്യാസം മാത്രമേ ഉണ്ടായിരുന്നുള്ളൂ, ഒൻപതാം ക്ലാസ് വരെ പഠിച്ചു.  

## തൊഴിൽ
ഗൾഫ് രാജ്യങ്ങളിലേക്ക് മനുഷ്യശക്തി റിക്രൂട്ട് ചെയ്യുന്നതിനായി മുംബൈയിലെ ദാദറിലെ സഹോദരങ്ങളോടൊപ്പം ഒരു ട്രാവൽ ഏജൻസിയിൽ നിന്നാണ് അദ്ദേഹം തന്റെ ബിസിനസ് ജീവിതം ആരംഭിച്ചത്. 1992 ൽ ഇന്ത്യൻ സർക്കാർ എയർലൈൻ വ്യവസായത്തെ "തുറന്ന ആകാശ നയം" പരിഷ്കരിച്ചപ്പോൾ അദ്ദേഹം ഈസ്റ്റ്-വെസ്റ്റ് എയർലൈൻസ് ആരംഭിച്ചു.  ഈസ്റ്റ്-വെസ്റ്റ് എയർലൈൻസ് 28 ഫെബ്രുവരി 1992-ന് വാണിജ്യ പ്രവർത്തനങ്ങൾ ആരംഭിച്ചു. 

1995 ൽ അദ്ദേഹത്തിന്റെ മരണശേഷം 1996 ൽ എയർലൈൻ പ്രവർത്തനം നിർത്തി.  

## മരണം
വാഹിദ് 1995 നവംബർ 13 ന് മുംബൈയിലെ അദ്ദേഹത്തിന്റെ ഓഫീസിന് സമീപം വെടിയേറ്റ് മരിച്ചു. 

## അവലംബം
 
വർഗ്ഗം:1995-ൽ മരിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
വർഗ്ഗം:ഇന്ത്യൻ വ്യവസായികൾ
വർഗ്ഗം:കേരളത്തിൽ നിന്നുള്ള വ്യവസായികൾ
പിത്തക്കാടി

ത്രിദോഷങ്ങളിൽ ഒന്നായ പിത്തത്തിനു ആയുർവേദത്തിൽ പറയുന്ന ഒരു പ്രതിവിധിയാണ് പിത്തക്കാടി. അരി കഴുകിയ വെള്ളം പുളിച്ചത്‌ (കാടി) പിത്തത്തിനു ഗുണംചെയ്യും എന്ന് കരുതപ്പെടുന്നു. പിത്തക്കാടിക്ക് അമ്ലഗുണമാണ്.

പിത്തക്കാടി എന്ന് ഒരു വ്യക്തിയെ പരിഹാസരൂപേണ ഒരു അഭിസംബോധന ചെയ്യാറുണ്ട്. വിളറിവെളുത്തതോ അമിതവണ്ണമുള്ളതോ സദാ ക്ഷീണിതരോ ആയ വ്യക്തികളെ ആണ് പിത്തക്കാടി എന്ന് വിളിക്കാറുള്ളത്. ഈ പദപ്രയോഗത്തിന്റെ ഉത്ഭവം വ്യക്തമല്ല.